Hakha biaceih zung ah: Caankar biaceihtu ka rak t’uan lio ah ngaknu pakhat kong bia kan ceih – Onlinenungak\nHakha biaceih zung ah: Caankar biaceihtu ka rak t’uan lio ah ngaknu pakhat kong bia kan ceih\nHakha biaceih zung ah caankar biaceihtu ka rak t’uan lio ah ngaknu pakhat kong bia kan ceih. A konglam a tawinak cun a tlangval he i t’hitum dingin hnatlaknak an ngei, t’hitumnak ngeih hlan ah an um t’i tawn, ruahphak lo in tlangva nih nupi dang a ngeihtaak, nu nih a ka hlen riangmang i a ka umpi tiah taza a cuaimi kong a si. Kalay ka um lio zong ah sianghleirun siangngakchia nu pakhat kong ka rak ceih bal. Tlangva a umnak inn (hostel) ah a ngaknu cu a auh tawn i hmunkhat ah an um t’i. A hnu ah tlangva nih nungak dang a ngeihtaak tikah nu nih a ka hlen i a ka umpi tiah taza a cuaimi a si. Chantiluan nih hlah maw a kalpi ti awk in tuchan ah mah bantuk kongkau hi kan hmun le kan ram (Chinram) zong ah a chuah cang ca ah upadi lei hngalhkauhnak ca ka rak t’ialnak a si.\nHlennak um hraw loin tuahmi umt’inak a si ahcun pa kha sualphawt awk a t’ha hnga lo. Pa nih hlennak a rak tuah ruangah nu nih a lungtlinpi i an umt’i hnu ah pa nih a bia a let t’han sual a si ahcun 417 a buar ti khawh a si hnga.Salai Thawngpi


Mualkai le Tihbual khua hna hi June 10 in khua an chuah tak. Hi hna khua hnih chung ah SAC ralhrang nih Tihbual khua chung ah umhmun an khuar. – Hakha Cherry\nMualkai le Tihbual khua hna hi June 10 in khua an chuah tak. Hi hna khua hnih chung ah SAC ralhrang nih Tihbual khua chung ah umhmun an khuar.\nSAC ralhrang ruang ah Khuahring tlang chung in khua thum nih khua an chuah tak, ralzaam dirhmun ah an dir .State Administration Council (SAC) ralhrang le Chinland Defense Force-Thantlang (CDF) kar 2021 June 10 i kahdohnak a chuah hnu Thantlang peng Khuahring tlang khua chung in khua thum cu an khua an chuah tak dih cang tiah theih a si.\nKhua a chuah tak mi hna hi, Mualkai, Tihbual le Tlangkhua hna an si tiah thawng kan theih.\nHi kong he pehtlai in min langhter duh lo pakhat nih, “June 10 ahkhan SAC ralhrang le CDF-Thantlang hna karlak ah kahdohnak a chuak. Hi kahdohnak a chuak hnu in an i kahnak pawngkam i khuami hna cu kan um ngam ti lo ca ah khua kan chuah tak,” tiah a chim.\n2021 June 10 i SAC le CDF-Thantlang kar i kahnak ah SAC lei in minung 17 an nunnak a liam. CDF nih an meithal zuun nga le hriamnam dangdang zong an laak khawh. CDF lei tu cu hliam a tuarmi le a thimi an um lo tiah kan theih.\nPhoto/Tlangkhua khuami hna an i timhlamh lio a si.The Hakha Post\nThuh Tuk Ding le Nawh Tuk Ding Aum Lo


Fale cawnpiak tikah a herhmi phun 4 ! – Shwe News\nFale cawnpiak tikah a herhmi phun 4 !\nAugust 27, 2021 shwenewsss.com KNOWLEDGE 0\nBible nih “Ngakchia cu azulh awk asimi lam kha cawnpiak (chimhhrin, zulhter, theihter, hngalhter) law, a upat tikah mah cucu a pialtak ti lai lo” (Phungtlukbia 22:6) tiah ati.\nFale nih zeitindah kan chimhmi hna hi an thinlung ah an isehchih khawh lai ti ahcun na fa kha a daihnak hmun ah kalpi law (eye contact) amit khan na mit kha izohter law hitihin biachim. “Ka fa Jesuh Khrih nih an dawt tuk. Na nulepa nih kan idawt tuk. Cucaah rak kan daw ve mu. Na kan dawt ahcun na nulepa nih kan duhlomi na tuah lai lo mu. Kan icawnpiakmi na ngaih lai mu. Hmailei nangmah caah an bawmtu an si. Kan ibochantukmi na si. Nangmah kan ingeih hi kan ilawmtuk” tiah awtlumtein na chimh i Bawipa sin ah thluachuah na halpiak ahcun khakha zeitikhmanh ah an philh kho ti lai lo. A thinlung tawne ah a caam zungzal lai.\nCun ngakchia na cawnpiak lio ah na hmurka kha biapitukmi asi caah hihi tuah khawh izuam.\n1. Capo bia na hmang lai lo ( na capo ahcun biatak zong kha capo ah a ruah lai).\n2. Aw hraang na hmang lai lo (na aw hraan ahcun aw nem/thlum kha a sawhsawh bia le zulh lo dingah a ruah lai).\n3. Fung/hanger na hmanh lai lo (fung na hman ahcun ṭihnak angei lai i, fung lo paoh kha zeihmanh ah arel lai lo).\n4. Na mithmai chiat le thinhaang mui na hmang lai lo ( khakha amah zong nih aa cawn ve lai. Dawtnak mithmai le bianem tu kha na hman lai).\nCun ka cawnpiakmi le ka chimhhrinmi hi a ngaihcawlh lai le a zulh cawlh lai tiah na ruat lai lo. Cun na cawnpiakmi zong a zul kho dih lai lo. Asinain a thinlung ah na cawnpiakmi a hram asih i anun kha abiapitukmi asi. Na cawnpiakmi ahram anun hlan tiang mahtikhan na cawnpiak zungzal lai. Cawnpiak cu nangmah rian asi i, a theipartertu cu Thiang Thlarau asi. Ka chimhmi le ka cawnpiakmi an ngai lo i tiah na ngol hrimhrim lai lo. Nifatin an caah thlacampiak hna. Invest tuah lakah a ṭhabikmi hi chawva asilo fale Pathian bia in ṭhanter hi an si.\nCu na cawnpiakmi le na chimhhrinmi an thinlung le ruahnak chungah a luh hnucun nifatin na chimhmi paoh kha nikhat hnu nikhat in ngaih an izuam lai i an zulh ko lai. Sualnak chungah an tlak sual hmanhah Bawipa nih a chuah ṭhan hna lai. Zeicahtiah na cawnpiaknak aw nih an thinlung le ruahnak le an hnathlam ahkhan a ven hna.\nU.S kan umnak rampi hi sualnak in a khahnak asi caah kan fale hi kan daihthlanh hna awk aṭha ti lo. An no liote ah Jesuh Khrih he tonter hna usih! James Vanneilian\nThanchonak caah hrial hrimhrim dingmi ziaza phun 6\nNgan Damnak Caah A Man Fawi Bik Mi “Ti”\nNu pawl nih zeibantuk tlangval dah an thimmi asi?\nAung San Suu Kyi chuahkehnak tuanbia tawi!\nThazang zorter tu thil phun 5 hrial khawh i zuam ve\nMotorcycle mong poh nih zulhphung


Thantlang Mipi Le Ralhrang Hmun Khat Ah Kan Dir Lai Ti Mi Cu Fianternak An Vun Tuah Cang — Chin Miphun Tlangau\nChin Miphun Tlangau\nThantlang Mipi Le Ralhrang Hmun Khat Ah Kan Dir Lai Ti Mi Cu Fianternak An Vun Tuah Cang\nMay 7, 2021 Salai Ephraim CHIN 0\nThantlang khuanu khuapa kong le eilosa an i tong i hmunkhat ah kan tangti lai timi kongah Fianternak.Nizan khuanu khuapa le ralkap an i tong i thantlang khua cu dai tein um ko usih law hmunkhat ah tangti ko usih ti phun in media ah a van kai colh hoi ai lai media theu.\nNizan ah khuanu khuapa cu minung 15 hrawng tonnak cu an ngei taktak a hman ko. nain nizan tonnak hmun ah aa telve mi khua upa pakhat nih a chim mi cu kan i tonlonak a sau i kan i ton mi a si. biachah mi zong kanngei lo, cun le rallokap hrimhrim kan hmu hna lo a ti. cu cu dawh kan i thawh zau i lai media siloin lai Idia theu cu hni zun khat cio an ti hoi rih😂😂😂 heh online cungah kan khahter colh ko.\nTutan thil kongkau ah ca tial le ca post hi kan i ralrin ngaingai cio cu a hau. a tha bik mi cu ca tiallo i dai tein um a tha bik ko. a ruang cu pumpak kan ca post mi kha a hmaan pek hmaan lo pek ah kan lai Idia pawl theu nih heh an i tlikpi colh lengmang caah mizapi a kan vaivuanh dih cang. Laihlum mi kan um thawngpang fiang, thawng dik a theimi kan um ko caah lai idia catial paoh rak zum ti hna hlah uh tiah mizapi zong kan in nawl fawn hna.\nNote: 1. Fianternak kan tuah mi naa fian lo cun The Thantlang Times page ah ca rak kankua fianter khawh si. 2. lai idia pawl nih website ah i tar lo ding. nain website tar loin copy cu a ngah.\nLaknak:The Thantlang Times\nChindwin Tiva Pawng Ah Mipi Le Ralhrang An I Kap Ralbawi An Thah Mipi Lei Pakhat A Thi\nRalhrang Min Aung Hlaing Cu A Mah Ralkap Zaam Mi Hmangin Tlaih A Si Lai\nRuahchannak A Tam Chin Leng Mang Kawlram Mipi Caah Cun Thawngpang Tha Taktak A Si\nTlamtlinghram seh.Myanmar Democracy kong biapi ah chia in President Biden …\nKum Hra A Rauh Ahcun Kawlrampi Hi ASIA Ram Ah A Sang Bik Kan Si Cang Lai\nNizaan september ni 22 ah SAC ralhrang bawizik a si …\nHakha Ah Micheu Nih Inn Man Le Dawr Thil Man Ningcang Lo In An Karter Hoi\nNihin Hakha GZ Cawlcanghnak.Inn hlangtu le dawr ngeitu hna sin …\nChinram Ralkap Nih Thangtlang Peng Kan Lak Hnu Lawngah Falam Peng Cu Lak Than Ding\nChin ralkap nih ahmasa bikah Thantlang peng kan lak le …\nCNA le CDF Pasaltha Hna Sin Ah Nawlnak\nCNA le CDF pasaltha hna sin nawlnak.Atulio ka tihzah bikmi …


***Vakok.Lian***: Aung San Suu Kyi Tazacuainak\nLaithuam he Aung San Suu Kyi\nRalkap cozah nih Aung San Suu Kyi cu rampi daihnak le runvennak phung a buar tiah taza an cuai. Aung San Suu Kyi nih May 26 zing ah khan Insein thonginn biaceihnak zungah thil sining vialte cu ca in a tial ciami kha a rel piak hna. Mah ca cu NLD nih zapi theih ding in nihin ah an chuah.\nAung San Suu Kyi Chimmi\nAung San Suu Kyi nih, "Nov 30, 2008 ah Pu Yattaw kan inn a rak luhnak cu Daw Khin Khin Win (Suu Kyi sin-um) sin ka theih. Mah kong cu December 4, 2008 ah khan, Dr. Tin Myo Win ( Suu Kyi sibawi) sin in cozah sin ah theihternak ka tuah. Mah lio ah ralkap cozah nih mah kong he pehtlai in chekhlatnak le biahalnak le dantatnak zeihmanh an rak ka tuah ka thei lo. Inn pawng dum chungah mizeimaw an luh ahcun a rannak in repawt nan pek lai tiah ralrinnak zong an kan pe bal lo.\nA voihninak Pu Yettaw a rat hi May 4, 2009, zinglei lawng ah ka hmuh. Inn pawng in chuah dingah ka chim nain, "khua a dei cang caah, atu i ka kir ahcun an ka tliah sual lai, cucaah zantim tu ah ka kir lai," tiah a ti. "Zan a phan i, a dam lonak ruangah zankhat ihnak nawl a ka hal.\nAtu lio ka ttuanti hawl tampi cu, upadi ning lo le, zangfahnak um loin thong kum tampi an thlak hna. Ahohmanh pakhat khat ruangah tlaih khih le thongtlak i huah ding cu ramrian ttuannak ah ka dirhmun a si lo ruangah caan khat chung dornak ka pekmi a si. Pu Yettaw hi zeidah a tinhmi a si le, zeidah a duhnak a si timi hi ka thiehmi a si lo, mah a ratnak kong cu May 7, 2009 ah Dr. Tin Myo Win a rat tikah nawlngeitu hna sin ah thawng ka pek te lai tiah ka tim nain, Dr. Tin Myo Win ratnak nawl pe loin palek pawl tu an rak ra.\nAung San Suu Kyi Inn\nNov.30, 2008 lio ah a rak cangmi (PU Yettaw a voikhatnak a luh) kong he pehtlai in ahmuh a nganmi kha hmeter, ahmuh hmemi cu dihter ti a si bantuk in kan inn chungah a lutmi hna siseh, kan inn a congtu ralkap si hna seh, ahohmanh harnak ton ka duh hna lo caah ka tuahmi a si, mah ka tuahmi zong cu nawl ngeihtu nih duhlonak le soiselnak zeihmanh a um lo caah nawlngeitu hna nih a tha in an pom tiah ka ruah.\nTazacuai tu lei in minung pakhat nih a chimnak ah, kan inn himnak caah cozah lei le Aung San Suu Kyi lei in kaphnih in ttuanvo kan ngei tiah a chimmi cu a si lomi a si.\nRam hrawktu hna ral in, ivennak upadi pohmah 22 ning in, hrennak upadi kha na buar," tiah an ka puhmi nih hin a huap kho lo," tiah phun hnih in a chim.\nTazacuai tu hna nih an chimning le an ka hrennak phung vialte zeihmanh ka buar lonak a fiang dih ko.\nMah an ka hrennak upadi zong hi 1974 lio ah sociallist cozah nih an rak sermi phung ning in an tuahmi kha tazacuai tu nih an chimmi a si i, mah upadi cu 1988 lio ralkap cozah nih nawlngeihnak a laak thawk in a rawk cangmi upadi a si.\nYettaw MI Pawl Nih Bia An Hal Lio\nAtu mah bantuk thil a cangmi cu, a kan kilvengttu hna an rian fel lo le santlaih lonak a si nain ahohmanh dantatnak an tuah hna lo i, keimah lawng dantat le tazacuai cu ttanhmi an ngei caah a si.\nCucaah tazacuai tu hna nih an ka puhmi sualnak vialte hi ka tuahmi pakhat hmanh a um lo tiah a chim.\nThaizing ah Pu Yettaw nih a chimmi kong kan peh than te lai.\nPosted by L.VanBlian_blogpost.com at 11:09 AM


NUG He Pehtlaihnak Tuah Dingah Malaysia Nih Biakhiahnak A Tuah Cang - News and Media\nNUG He Pehtlaihnak Tuah Dingah Malaysia Nih Biakhiahnak A Tuah Cang\nUS-ASEAN Summit ah a kaimi Malaysia ramleng vuanci Saifuddin Abdullah le NUG ramleng vuanci Daw Zin Mar Aung cu Washington DC i Willard Hotel ah May 14, zinglei ah tonnak an ngei tiah theih a si. Hi tonnak ah ASEAN hnatlaknak panga kong, Malaysia cozah cu Myanmar mipi hna leiah an dirnak kong le Malaysia cozah le NUG hi zeitindah hmunkhat ah rian kan ṭuan khawh lai timi kong an i ceih. Cu tonbiaruahnak kongah Daw Zin Mar Aung nih cun kaa lunghmuih ngai tiah RFA ah a chim.\nCu tonnak kong he pehtlai in Malaysia ramleng vuanci nih cun “NUG Cozah ramleng vuanci Daw Zin Mar Aung he hin online lawngin kan rak i tong, atu hi hmaitonh in a voikhatnak kan i ton a si. A sunglawi tukmi tonnak a si. Lungthiang tein bia kan i ruah kho. NUG le NUCC hi ASEAN nih cohlan dingin voihnih ka chim cang.Nizan i US-ASEAN Summit lio zongah Malaysia Prime Minister nih.\nNUG he NUCC cohlan dingin US President Joe Biden sinah a chim. Cun Daw Zin Mar Aung he kan i tonnak ah mining hawi zawnruah bawmhnak kong zong kan ceih. Minung hawi zawnruah bawmhnak hna hi SAC nih hriamnam bantukin hman i an duhmi hna sin lawngah an pek ding kha kan duh lo. SAC zong nih ASEAN hnatlaknak kha ṭha tein an ṭuan ding a si.\nASEAN hnatlaknak cu SAC nih an cohlan cangmi a si. NUG zong nih an cohlan ko. Asinain atu tiang zeihmang thlennak a um lo i thah a tongmi an tam chin lengmang. A tlizammi zong an karh chin. Tuhnu kum khat kan hngak kho ti lo” tiah a chim. Cu lawng si loin thawnglatu hna nih Myanmar ram kongah Malaysia cozah lungput an halmi cu “Pakhatnak ah nawlngeihnak latu.\nSAC kan cohlang lo. Pahnihnak ah Malaysia cozah nih NUG/NUCC he pehtlaihnak tuah dingin biakhiahnak kan tuah cang. Pathumnak ah Myanmar mipi hna sinah NUG sin in minung hawi zawnruah bawmhnak kan pek lai” tiah Malaysia ramleng vuanci Saifuddin Abdullah nih cun a leh hna.\nCDF Thantlang COMMANDO\nMisual Tihnung Minthang Pa Kha An Thah Khawh Cang Hih


𝟮𝟬𝟮𝟬 𝗘𝗹𝗲𝗰𝘁𝗶𝗼𝗻 𝗞𝗮 𝗖𝘂𝗮𝗻𝗵 𝗩𝗲 𝗡𝗶𝗻𝗴, Chinram CM Caah Dr. Hmuh Thang Lo Cu A Ho Hmanh A Tlakmi An Um Lo – Chuncha News\n𝟮𝟬𝟮𝟬 𝗘𝗹𝗲𝗰𝘁𝗶𝗼𝗻 𝗞𝗮 𝗖𝘂𝗮𝗻𝗵 𝗩𝗲 𝗡𝗶𝗻𝗴, Chinram CM Caah Dr. Hmuh Thang Lo Cu A Ho Hmanh A Tlakmi An Um Lo\n𝟮𝟬𝟮𝟬 𝗘𝗹𝗲𝗰𝘁𝗶𝗼𝗻 𝗞𝗮 𝗖𝘂𝗮𝗻𝗵 𝗩𝗲 𝗡𝗶𝗻𝗴 | by Pu Lian Cin (USA): 2020 Election a nai chin lengmang cang. Mikip nih ahodah cozah a ser lai, tiin ruahning hmuhning chim cio a si. A si lai ding taktak cu ahohmanh nih theih khawh a si rih lo. Zumhning cio a si ko. Kei zong ka hei cuanhning vun langhter ka duh. Hi ka cuanhning ka tial tikah, minung pumpak thangchiatnak le duh lonak aa tel hrim lo, ka theihning le ka zumhning ka tial mi a si ti kha vun langhter hmasa ka duh.\nNLD nih cun kanmah nih cozah kan ser khawh lai. ‘Alliance’ kan herh lo, an ti tiin theih cio a si. Asinain NLD chim lo mipi nih cun 333 an tling lai lo tiin ruah a si. Alliance (hawi) kan herh lo an ti tikah an sin ah ifonh awk a tha ti lo, tibantuk in Shan le Kachin party hna nih fiang tein an chim. Rakhine cu chim hau lo. NLD hi amah tein cozah a ser khawh lo ahcun kapkhat lei ah komh a duhmi party pawl an ttang tti lai tiin ruah khawh a si. Hi ahhin USDP hi hruaitu a si lai i tlangcung parties le NLD in a chuakmi party le ralkap an ikom lai i cozah an ser te lai tiin ruah khawh a si.\nCu ticun USDP hruainak in Parti fonh cozah ‘Coalation goverment’ a si ahcun Thein Sein hi Tamada an pek than khawh men an ti. A ruang cu Thein Shien cozah le Aungsan Suhci cozah hi a cuai thlai veve tikah Thein Sein nih a lerh tuk hringhran. Aung San Suu Kyi hi Thein Sein a tuah ciami ‘Finishing’ hei tuah fangfang a si zia, mithmuh kuttongh a si. El awk a tha lo. El ahcun lih bia sawhsawh a si lai.\nA poi khunmi cu Thein Sein nih dai tein Rakhine Muslim kong ‘handle’ a tuah (tawlrel) khawhmi kha Aung San Suu Kyi nih ICJ tiang a mual a vai phaohmi hrim hi le AA ‘hlandle’ a tuahning aa palhmi hrim ah hin a tlin lonak a lang tuk tiin mifim tampi nih an hmuh. President hi aho a chuak lai ti cu theih a si lo. Coalition Goverment nih thimmi nih president a tuan ahcun Pyine le Taing CM cu president nih a thim lai caah kan Lairam ah cun Dr. Hmuh Thang hlei lo midang an um hnga lo. NLD nih cozah a ser ahcun anmah NLD party in CM an tuan ko lai. Cucaah Dr. Hmuh Thang hi tutan ah CM a hmuh nak lam a tam ngai a um.\nTlangcung mi hi NLD he na i fawnh zong ah, USDP le coalation goverment sin an i fawng zong ah, sawmmi an si lai tikah, CM cu an pe hna lai lo. Sawmmi nih president an tuan lai lo, CM zong an pe hna lai lo ti cu theih cia a si ko. Vuanci cu an pek ve ko hna lai. Atu kan Lairam khi hei cuan tuah u sih. ‘Center goverment’ tel loin zei party nihdah Lairam ah cozah a ser khawh lai, tiin.. NLD or USDP nih an serte lai tiin ka tuak. Chin pyine ah kuzale 24 a um i ralkap 6 zuh ah 18 a tang. 18 chung ah 13 hmuh a hau. CNLD hi 13 an hmu lai lo.\nA ruang cu an Chairman 3 hna hi an peng le an tlang ah an uar lo bik mi an si hna. An peng le an tlang hrim ah vote an sung lai tiin ka ruah. No Than Kap hi amah a Myone hrim nih an uar lo tuk mi a si. Cucaah CPP Chairman a si ko nain a peng le tlang Falam in a tli i Kawlrawn ah aa cuh. Voi hnih tiang. Anmah Zahau hrim nih, “thuphan long a sim ringring” an ti. A keneh aa dawh lo tuk tiin Falam upa tampi nih an chim i Lian Luai nih a tei ko lai tiin ruah a si.\nPu Zo Zam lam cu chim hau lo, Tidim ah me kuang hmanh a chia ngam lo an ti fawn. Cun Ngai Sak zong hi Matu nih an uar lo ngai. 2015 ah a sung i by election ah matupi ralkap me in a tei an ti. Atu hi USDP aa cuh ve i ralkap nih USDP me an pek lai i Ngai Sak cu cangbawng zatkuat me lawng a co lai i a sung lai an ti fawn. Biadik a si hnga dik maw. CNLD GS le Hakha Chin Usi hrawnghrang cawlcangh lawng a duh i Lal Maung Cung he an i si an ti. Tidim ah le CNLD cu zero an hmuh lai.\nThlanglei Laitlang ah 2,3, hei hmu hna seh, CNLD caah thaw a pit, cozah ser lamlam cu, sawmmi an si lai i vuanci pakhat-hnih an pek vete hna lai tiah ka ruah. CNLD hi Hakha Thantlang long ah mino pawl nih an au khuan pi i a si ko tiin an chim. Si dawh a si ko. Zei a va si zong ah’ Certer cogerment’*khi a biapi i cu center goverment nih Pyine le Taing cu cozah a ser lai caah nan mihthlam in hei cuan cio u law, zei khi dah a chuak te lai.. Zei poah hi ‘logically’ in cuanh a hau rua ka ti. NOTE: September 5. 2020 ah a a rak ttialmi a si. FOTO: Lian Cin / Private / Facebook\nBochan Deuhmi Chin Kan Pale Vialte Nih NLD An Dirpimi Hi Politics Umtuning Muru An Hmuh Khawh Caah A Si\nArpi Tap Caan, Sahngar Nih Caan


Tayar Hluttaw Zung Sak Ding Mi Kongah GTI Siangngakchia Nih Lungtlin Lonak Cathanh An Chuah - THE CHINLAND POST\nTayar Hluttaw Zung Sak Ding Mi Kongah GTI Siangngakchia Nih Lungtlin Lonak Cathanh An Chuah\nSalai Ngun San Aung| 2018 July 31| Hakha GTI siangngakchia nih an sianginn caah cozah sin an hal cia mi inn hmun cu Tayar Hluttaw zung saknak caah an tah piak mi hna kongah an lungtlin lonak le thil sining fianhnak cathanh an chuah.\nCu cathanh an chuahmi ahcun thil pali an langhter.\n(1) Ekah pakhat hmanh a tling lomi hmunhma chungah a pipuam ngai ngai dingmi chin ramkulh tayar hluttaw zung sak ding timi hi aa tlak in kan hmu lo. Cun GTI sianginn he aa naihtuk caah siangngakchia le zung lutchuak mi kar ah a herh lomi buaibainak a chuak kho mi a si.\n(2) Kan sianguk pa nih a sok cia mi ekah 3.51hi tling tein kan hmuh lawngah kan sianginn caah a herhmi cacawnnak, lentecelhnak inn le siangngakchia umnak inn tibantuk sak nak a kan daihding a si i siangngakchia 800 tluk caah cycle motor chiahnak zong a daih ding a si. Siangngakchia umnak inn zong sak piak kan herh tuk nain saknak ding vawlei hmun a za kan ngeih lawngah saknak ca tangka hmuh ding kan si.\n(3) 2018-2019 tangka kum chungah pek cangmi inn sak nak ding zongah luhnak lam a um ding a silo.\n(4) Cun degree peknak (Convocation Hall) ti siloin convocation hall aa telmi cacawnnak inn dothnih ti tu a si.\nHi kong ah GTI Principal Dr. Tluang Za Thang nih, “Tayar Hluttaw zung te hna cu pipuam tak tak in rumra ngei ngai in hmun kau pi ah an sak awk a si. Hika i annih ca zong pit le tet kannih ca zong ah chuhdawh in tenh chih an duh hi ka khuaruah a har. Khual zong nih lenkai le zoh a tlak mi in khua leng hmun rem an sak i humhimnak tu tha tein an tuah ding a si. A tu lawng an zoh awk a si lo, hmailei kum kul sawmthum khi an cuanh ding a si. Cun Hakha Education College hi an hmun ekah 40 a kau. A tu khi ekah 50 an hal chap i a dihlak ah ekah 90 kan duh an ti. Education College nak in GTI ah siangngakchia zong an tam deuh. Education College ekah 90 pek lio ah GTI ekah 3.51 hmanh pek loin chuhdawh timh hi cu a mak ko. GTI hi hmailei ahcun major zong hleili hleinga tiang chap khawh mi a si. GTI sianginn ahhin keimah siloin miphun dang pa nih rak tuan sehlaw hi bantuk zong hin a buai hnga lo, a duhmi paoh nih inn an sak cang hnga” tiah TCP ah a chim.\nHakha GTI ah a tu lio siangngakchia minung 500 fai an um i cachimtu 35 le zung riantuan minung 65 an an um.\nPrevious Khualhringtlang Mino Bu Nih Phungning Lo In Nga A Tlaimi Minung 6 Dan An Tat Hna\nNext Kachin Ralzam Caah TCF Nih Khrihfabu Kip Sin In Ks. Sing 56 Renglo A Chuak


R.I.P: PDF Pasaltha minung (8) nih Ram le Miphun Caah Nunnak An Pek Than E – Buanchukcho\nJuly 3, 2021 admin BREAKING NEWS 0\nNizaan July 2, 2021 ah Depayin Township, Sap Pya Kyin Village le Kyun Taw Gyi Village karlak pawng ah Kawl Ralhrang le PDF pasaltha karlak raldohnak ah PDF pasaltha lei in minung (8) nih ram le miphun caah nunnnak an pek tiah theih asi.\n“Nizaan zinglei suimilam 6:30AM hrawng in kahnak a chuak. Ralkap lei nih Miakpi le Bomb, RPG ti bantuk hriamnam ngan puitling an hman. Zaanlei suimilam 3:30PM hrawng ah PDF lei nih Ralkap cu an kulh hna, cu tlawmpal ahcun Ralkap lei nih thazaang tampi le hriamnam puitling in an rak rat hnawh hna ruang ah PDF lei nih an kir tak than hna. Cu ahcun PDF pasaltha lei in minung (8) an nunnak a liam hi asi.\nEin Baoh khua mi PDF (1), Sap Pya Kyin khua mi PDF (5), Kaeinpyin khua in PDF (1), Makyisauh khua mi PDF(1) an si i an dihlak in minung (8) an nunnak a liam hi asi” tiah khua mi pakhat nih a chim. Sap Pya Kyin khua mi PDF (5) hna cu nizaan ah an ruak vui colh an si cang, a si nain adang pathum hi cu vui an si rih lo. Nizaan kahnak ah Ralkap lei zong a thi mi le hliamtuar an tam ngai ngai a si nain zeizat sat dah an thi ve timi kan thei kho rih lo tiah a chimchap.


Esther Dawt Chin Sung Cu An Ti Ning Hi Cu Mu (+Video) – FIAKFAIROCK\nEsther Dawt Chin Sung Cu An Ti Ning Hi Cu Mu (+Video)\nMMID 4 hlasak zuamnak ah Winner a kan hmuh piaktu le a tu lio Chin miphun min a t’hat tertu Mai Dawt Chin Sung (Esther) cu a mah a rak dohtu kan ti lai maw!a mah a rak huatu hna nih ningcang lo in Esther kongah bia tampi an chim phuan mi kha mipi nih tuchun tiangin hmuh khawh peng a si.a tutan zongah Esther cu fa ngei cia a si,pasal ngei cia a si ti bak in an phozar t’han mi cu a mak ngai ko cang.\nCu pin ah Esther nih a hmuh mi chawva hmangin zumlo tu Buddis dirkamhnak ah a chawva/phaisa cu zei maw zat a hman tiah an chim chap fawn.hi konghe pehtlai in Esther cu media nih biahalnak an tuah tik ah a mah Esther nih cun thinhung lo bak in (nihpahbu in) fianter nak a tuah.Esther hi a tu a dirhmun zoh tik ah hmailei zongah a tu nak fak in a soisel tu hi an um cuahmah t’han te lai ti hi ruah a si.\nEsther cu fa ngeicia,pasal ngei cia,Buddis bawmhnak caah a hmuh mi Phaisa a hman tiah an thangchiatnak cu Esther nih hi tin fianternak a tuah,”fa ngeicia,pasal ngei cia,Buddis a bawmhna ti mi kongah micheu nih an kan ti mi hi a hman lo mi an si.fa ngeicia ti ah an ka ti mi kha kei mah a ka hringtu ka Pa far fa (ka ni fa hniang a si) tiah a chim. worldnewsforchin\nIran General Qassem Soleimani Thahnak Ah Khan Isreal Mossad An Rak I Rawlh Tuk\nIran Genarl Qassem Soleimani thahnak ahkhan Baghdad international Airport i a ttuan mi pahnih, Security Guard le Charms i a ttuan mi minung pahnih hna cu, an rak tlaih cang mi hna kha asi. hi minung 4 hna nih hin, US intelligence hna sinah, Qassem Soleimani umtu ningcang kha an rak chim hna tiah an zumh mi cu asi.\nDamascus Lei intelligence hna nih an report ningah cun, Isreal Intelligence hna cu,’US assassination of the head of Iran’s Islamic Revolutionary Guard Cops (IRGC) Quds Force ,Maj.General Qassem Soleimani konglam ah khan,a hruaitu bik an si tiah an chim. NBC nih alanghter ningah cun, January 3 zanah khan Damascus i informants hna nih cun, CIA hna sinah Soleimani a cit mi motor plane cu an chimh hna ti si.\nMossad hna nih cun Soleimani a cit mi motor hi anrak hlathlaituk i, a hman cang anrak ti hnu ah,Drone strikes kha an rak chimh hna ti si. Hossein Ta’eb,the IRGC’s head of intelligence nih cun, Soleimani assassination plot i a tel ve mi minung 3 hna cu an tlaih cang hna ti si. kum 2017 lio ah khan Soleimani apa thlan chungah khan Bomb kg 500 cu anrak chiah i,a thaizing ah cun, Maj .General Soleimani cu apa thlanchungah a luh bakin a puak dingin timhlamhnak tuah dih arak si cang ti si.\nSihmanhsehlaw, Mossad hna nih timhlamhnak anrak tuah mi hi Iran lei nih cun anrak theih dih manh ti si caah ,Soleimani cu a dam rih i asiko ti si, A si nain January ni 3 zan i thihnak kha cu, Isreal le US nih timhlamhnak anrak ngeih cia dih mi asi cang tiah an media lei nih cun an langh ter cang ti si. chininternationalnews\nEsther Nih A Hlasak Mi Hi Van I Hrawm Hna Usih Thiam Kho Tuk – Video\nTu Lio A Lar Taktak Mi Benjamin Sum Nih Kanu Pi Ding Cu Mah Bantuk An Si Lai A Ti (+Video)\nSabuti Cu A Uar Bak Hi Mu Or Hna A Fok Ko (+Video)\nEsther Hakha A Tlun Lio Pu Thla Hre Nih A Chimmi Le Hla A Phuah Mi (+Video))


Zualko:Mui Dawh Te he A Paam Hringhran Ko Mu:Kan Laimi Chungin Pa Pakhat Cu A Mah Le Mah Nunnak Ai La Tiah Theh Asi – Chin19.com\nJanuary 4, 2020 admin Chin News 0\nJanuary 3. 2020 nizan suimilam 11 pm ah khan,” Salai Van Lian Thang (Kum 22) nih cun a an inn hlannak Malaysia khawpi, Kuala Lumpur, Loke Yow vengah a mah te in aiawk i a nunnak a liam tiah theih a si.\nMah hi ai awhnak hi a hohmanh nih a ruang a thei mi an um rihlo i a hnu hna ah kan thei kho te hnga maw tiah a hmun a kal mi nih an chim. Myanmar,Chin ram ah Hakha myone Buanlung khua mi a si tiah kan theih.\nKawlram Zumlotu Hna nih Pathian Thawngtha an Theih Khawh Nakhnga Yangon Lai Khrihfabu Pakhat nih Kawl Pathian Hlaphel a Chuah\nHi Kawl Pathian Hlaphel hi Yangon ah a ummi Lai Khrihfbu “Cornerstone Baptist Church” nih a chuahmi a si i Pathian ram kuahnak hrimhrim ah alak in phawtzamh an timhmi a si.CD in phel 500 le DVD in 500 chuah a si. Online a hmangmi ca ah Cornerstone Baptist Church Facebook page le Youtube ah zoh khawh a si te lai.\nCornerstone Baptist Church hi ngaktah 30 leng zong a zohkhenhtu an si pin ah Kawlram chung zumlotu hna umnak Mon ramkulh tilianh le Rakhine ramkulh chung hartong hna sin ah thilri le eidin lei bawmhchanhnak peknak in Pathian dawtnak a langhter tawntu an si.\nHi an hlaphel hi zumlotu mizapi nih an theih i Pathian dawtnak an nun ah aa phuan khawh ve nakhgna Share in bawm cio ve hna u sih.Hlasatu Hna: Esther Dwe, Nu Zing, Rachel Vanro Sung (Kum 5) le Cornerstone mino le CNLC (Ngaktah singainn) mino.


NU PAWL CU NAN NIH LAWNGCHUAK KO CANG LAI HIH – The Chinlung Post\nChungkhar in tuahkhawh mi tampi aphunphun in a um i, Thiamtah tibantuk hna zong in chungkhar ah tangka hmuhnak aphunphun Nu pawl nih an hmuh khawh. Cuticun nupawl tthanchonak hi biatak tein cawisan zong ahau timi hi ka saduhthah le ka chunmang cu asi. Nu zong nih khuabawi rian cu kan ttuan khawh tuk lai hmeteh. Karen siseh, Kawlrawn cheukhat hna ahcun Nu khuabawi an ttuan ko.\nAnmah zong nih thatein an ttuan khawh ko. Rak kan kian hna sehlaw Pa pawl bantuk in nu nih khuabawi rian cu an ttuan in, kan ttuan khawh tuk ve ko timi hi nan vun kan hmuh ve te ko lai tiah Chinchin Pekthang nih Nu pawl zong nih khuabawi an ttuan khawhtuk nak kong a chimmi asi. Hi konghe pehtlaiin chap duh mi cu, kan unau mizoram chungah cun Nupawl khuabawi attuan mi hi an um ngai cang.\nNaite a hnubik thimnak an tuah zongah Nu pathum hna cu khuabawi rianttuan dingin an thim hna. Cu an thimmi chungah Nu pakhat le bang cu nungak note zong aitel tiah theih asi. Kannih Laitlang hna ahcun nu nih khuabawi rian an ttuan timi hi theih awk atutiang rih ahcun a um rih lo. Nu pawl zong nih hin khuabawi rian cu pa bantuk tein an rak ttuan khawh ve ko timi hi zapi nih kan ifian ahau cang tinak asi.


ZAANGFAH TEIN HI CABIA HI KAWLCA IN LEH LO DINGIN KAN NAWL HNA – The Chinlung Post\nAugust 8, 2020 admin Chin 0\nChin ralkap CNA cu Paletwa mipi nih an herh hna caah Chinram Paletwa an phan cang tiah ka ṭial hnu in minung 7 bak nih contact an ka tuah colh i CNA bawmhnak caah phaisa kan pek ve lai an ka ti colh. A tam deuh hi mino an si. CNF/A bawmhnak caah phaisa a petu lak ah pakhat cu Melbourne ah Pastor a ṭuan cuahmah liomi a si.\nKan pastor nih aa fianmi cu CNF/A an rian ṭuannak hi Chin miphun luatnak le Chinram humhimnak caah a si tihi 100% bak aa fiang ti a lang. Miphun le ram a dawmi Pastor a si caah ka upat tuk. CNF/A Chinram Paletwa an phan cang tiah ka ṭial mi cu US-CHIN MINO timi page nih Laica le kawlca in a post ṭhan i Indianapolis um Matu pa nih $200 a thoh colh tiah Chin Matupi Olthang group ah an langhter colh ve.\nKawl ralkap zong nih Chinram Paletwa hi anmah nih uk peng an duh caah CNF/A cu nihin tiang hmunhma an kan pe duh lo. Chin miphun caah cun kan ral hi a tam ngai ko. Cu vialte ral lakah Chin ralkap CNA cu Paletwa an phan cang. Thihnak le nunnak ral tampi karlak ah a kalmi CNA/F hi ramdang a phan cangmi Chin miphun nih kan chawva tal in kan bawm kho ve hna lai lo maw?\nTuahsernak aa tel lomi kan kaa lawngin maw, Chinram hi kan dawt lai? Chinram um Halkha le Thantlang mino hmanh nih CNF/A caah innkip le sangkip ah an kal i phaisa an khawlh piak ngam hna cu. Chinram humhimnak ding ah miphun le ram dawtu nusal ṭha le pasal ṭha hna, thazaang kan chuah kho ve ko lai lo maw? Kanmah le mah biahalnak i tuah hna usih law Chinram Paletwa humhhaknak le Chinram luatnak caah chawva le thazaang chuah in kan ram hi kilveng cang hna usih.\nCuticun CNF/A thazaang kan ṭhawnter lai i a rauhhlan ah CNA ralkap 1,000 cu Chinram Paletwa ah kan chia kho colh hna lai. Chinram le miphun nih nangmah le keimah hi a kan herh tuk lio caan a si. Phungtungtu Chin pasal ṭha, Chin nusal ṭha vialte hna, tho cang usihlaw Chinram hi humhhak cang hna usih. Nawlnak: Copy a ngah ko na’n Kawlca in ka leh piak hram hlah u ti kan nawl hna. Credit:Pawlung Thawng Thangnget


Rock zaan i Benjamin Sum nih aa aih mi angki konglam tawi hi ngaih a chiat ter kho tuk hringhran +Video – Salai Kawltu\nRock zaan i Benjamin Sum nih aa aih mi angki konglam tawi hi ngaih a chiat ter kho tuk hringhran +Video\nNovember 13, 2019 salaikawltu 0 Comments\nMyanmar Idol Season 4 Rock zaan kha cu, zoh an dawh kho taktak. Zaandang nak hmanh in zoh an dawh khun zei ca kan ti a si ah cun chinmi chungin Esther le Benben an thiam kho taktak winner ding zong hmanh ah hin an mah pa 2 chungah a ho nih dah Winner hi a co te lai ti hi bia tak tein Cuai an thlai cuahmah lio mi a si.\nMah Rock zaan ah Benben nih a sak mi hla hi a thiam kho taktak, Judges pawl zong nih an comment ning zongah hawi hlei in an comment ning hi a ttha khun, mipi zong nih an uar kho taktak. Mah zaan i Benben nih Lider Jacket ai hruk mi khi, tleicia a pa nih a raoh ta mi a si tiah theih a si, a dam chawng ka te a si nain a hlasak mi a ttan lak ning zoh tik ah a pa nih a raoh ta mi ai aih tik ah benben zong ai zuam khun a ttang khun mi a lo a hlasak zong ttha kho taktak, ai bia tak tuk.\nA tanglei ah Fiangfai tein an kong lam he peh tlai in van zoh tti tthan ta hna usih.\nThawngdang seh kan van bih ta rih\n← Esther Dawt Chin Sung hi Benjamin Sum lakah Vote pek tlak le dirpi tlak asi te hnga maw?\nBenjamin Sum fans caah a free bakin an phawt hoi cang! An thil tuah mi a ttha tuk hringhran +Video →


Breaking News – Trump duh ning bantuk in Georgia State, County dihlak ah tuah a si lai\nPosted By: admin December 18, 2020\nVoihtam pi ka rak tial tawn mi kha a si. Atu Electoral pawl nih vote an thlak hnuah Georgia State chungah County dihlak cu vote rel than a si lai. Mah hi rel sawhsawh lawng si lai lo, thatein signature audit an tuah lai\nTrump zong nih heh tiah social media ah a rak chim tawn mi le tial tawn mi kha a si. Georgia State ah Governor le State Sacretary hi republican an si, Trump hi heh tiah a rak bawmh mi hna kha an si.\nElectoral vote an thlak hlan ah Trump nih signature audit tuah ding in heh tiah a rak ti hna. Natein an tuah duh lo, atu cu Michigan ah Dominion Voting Machine forensic audit an tuah hnuah thil dik lo tampi an hmuh ti an phuan hnuah,\nSenate hearing ah vote hlenning a tam ning heh tiah langter si thluamah cang caah mah bantuk in signature audit tuah ding in Secretary of Georgia nih thawngthanhnak a tuah\nGeorgia Secretary of State Brad Raffensperger nih mah thawngpang hi press release ah aphuan. Nikhat Ni/Monday ah Cobb County, Georgia State ah County ngan bik mi ah signature review tuah ding in nawlpek an si.\nA chim ning a cun, tu tan Election hi zumtlak a si ti kan cohlan cang tiin a chim. Washington DC, pundits sin in thil dik lo le hlennak a um ti kan theih zongah Georgia State ah mah bantuk hlennak le dik lo in thil tuah mi kan hmuh lo\nZeibantuk dirhmun a va si zongah Georgia voting system cu zumtlak a si ti langter nak ding caah University of Georgia he signature match review kan tuah lai, tiin a chim. Source-Theepocchtimes\nBe the first to comment on "Breaking News – Trump duh ning bantuk in Georgia State, County dihlak ah tuah a si lai"


Tikir Dam Ai Thok Ning – Chin Modern News\nTikir Dam hi thenkhat ruahnak ah Vice President Pu Henry Van Thio rian a tuan hnu lawngin tuanchuahmi ah kan ruah . A rak I thok ning tak cu mah tihin a si .\n1998 Kum lio in Tikir khua Pawngah ummi “Tikir Kual “ timi hmun hi hmunhma rem, hmun ttha , hmun dawh a si caah hi lioah Pah Wa Tah (Ohkathah) a rak tuanmi ralbawi (Bo-Hmu-Ci) Tan Aung nih a ke bakin Ni li lamkal in a rak zoh hmasa ti si .\nHi lioah hin mawtaw lam zong a um rih lo . Cu hnu ah a mah a chawngmi, Pa Wa Tah (Oh-Ka-Tthah) a si vemi (Bo-Hmu-Ci) Tan Win nih a rak zoh i Tikir Kual (Tikir dam tuahnak hmun) hi ka hmuhmi hmunhma vialte lakah hmunhma dawh, hmunhma ttha bik a si tiah a rak chim ta ti si.\nHi lioah hin Tikir khua hi Thantlang Peng chungah pehtlaih nak lam le sul lei ah a rak chiat lio bik caan a si. Cozah lei zong nih hnu an rak chitmi khua a si. A ruang cu pehtlaihnak a chiat tuk caah si.\nTikir Dam tuah khawhnak ding ahcun zeihlan cem ah lam a pem hmasa a hau ti a si caah, 2003 kum ah (Nah-Tah-Lah) zung lei in Tikir le Hriangkhan khua hnih kar lam cawhnak ah tiin Kyat Sing (272 ) an rak thlak, nain cu zong cu an rak chuh than hna.\nCu lawng si lo, 2013 kum ah (Myat-Nu-Thu) Company nih Tikir le Hriangkhan kar lam cu alak (Free) in an rak cawhpiak than hna i, an lim hlan ah an ngol than hoi. Cu hnu cun Pu Henry Van Thio (Bohmu) Pensen a lak hnu, cozah sinah Tikir Dam tuahnak ding rak halnak ca a rak chiah.\nCu hnu ah Kawlram President zung in 2013 kum ah Tikir Kual (Dam) tuahnak a ttha maw ttha lo ti ngiatthlainak (Survey) tuah ding ca an rak chuah. Mah hnu cun USDP cozah kai hnu 2013-2014 Budget Kum ah Tikir Dam tuahnak ding caah tiin phaisa sing 2000 kyats an rak thlakpiak hna .\nCu zong cu Tikir Dam tuah loin Thantlang peng Lautu lei Khua (4 ) ah sing 2000 kyats cu lei tilam tuahnak ah tthenh phawt than an si . Dam tuahnak ah hman a si ti lo .\nA liam cia caan zeimawzat ah Than Tlang peng ah pehtlaihnak lam le sul lei ahhin Mara Tlang le Bual Peng hi hawi hnu ai thlaimi, a chia bikmi pengtlang an rak si.\nKum 2015 , NLD Cozah a hung kai hnu in kanpa Pu Henry Van Thio nih a liam cia caan zeimawzat lio i Tikir Dam tuahnak dingah timhtuahmi vialte cu a thar in a van pehzulh than caah nihin ni ahcun hi DAM cu tlam a hung tling .\nTikir Dam tuahnak hmun cu hmunhma ttha/rem a si caah Japan ram in a rak tlungmi Mr. TERUMI TAKA OKA cu Tikir Dam le a pawngkam a zoh tikah hmailei thil a hmuh colh. Hi hmun hi hmailei caan ahcun ramchung ramleng khual an ngamnak hmun (Tourists Attraction) hmunnuam ah a cang te lai ti hi a hmuh colh.\nAmah pumpak in Kawlram ah a um bal lomi thingkung Maple kung (3000) le Japan Cherry kung 1400 cu Japan ram bakin a rak phurh i amah bak nih a rak cinpi hna. Nihin ni ahcun duhnung ngai in an nung dih, zei tluk lunglawm awk dah a si.\nThantlang peng lakah Bual peng hi NLD cozah kai hlan a si ning ruah ahcun lungfak tuk a si. Hawi hnu ah rak kaltakmi peng le tlang a rak si. Voi tampi cu tthanchonak lei nih kaltak a rak sinain Nihin ni ahcun hi dirhmun an phakmi hi Pathian thawng le thluachuah a si hrimhrim ti hi kan theih awk a si ko.\nTikir’ DAM kong ahhin bia vaivuan tampi a chuak tawn kan pa, Pu Henry Van Thio zong a si lo ning piin an tinak a um tawn. A ngaingai tiahcun Tikir Dam hi Tikir khua ca lawng a si lo. Bual peng ca lawng zong a si lo. Than Tlang peng kan dihlak ca a si. Chinram ca zong a si.\nNihin ni ah cu ruahnak cu kan hmuh khawh rih lo hmanhah a ra laimi caan ahcun kan hmuh te hrimhrim ding a si. Tikir DAM bantuk hmunhma rem, a tthami hmun a um si cun rak chuahpi cio uh. Hal khawh le tuah khawh i zuam hna usih.\nThan Tlang peng Farawn khua zongah hmunhma an rak zoh nain a rem deuh lo an ti. Hmunhma dang a theimi le hmumi nih ruahnak zong rak chuah cio dingin kan sawmchih hna.\nKan Chinram, Thantlang peng chung, Bual peng um, Tikir khua hna i hi Tikir DAM pi a hung um khawhmi hi kan biak Pathian thawngin a si ti tu hin kan ruah deuh ding a si. Pathian thluachuah a si tiin ruah khawhtu hi a biapimi cu a si.\nCatialtu: Pu Ram Khar


USA:Laimi kan palh cemnak’Ruahnak kaupi kan ngei cang a hau. – Lai Lungrawn Post\nNovember 30, 2020 November 30, 2020 admin Theihtlei\nUS Laimi kan palhnak le kan poinak pakhat asi tiah ka ruahmi cu a caan ah biaknak lei kan hruaitu pastor te le vawlei lei hruaitu an biachim kan ngai, ka zulh ngai nan a caan ahcun zei ah kan rel hna lo i kan upat fawn hna lo. A caan ah le an chimmi le an pommi ttha tein ruat loin kan zulh top/kan pom top.\nMah tein hlathlainak, tuaktannak, le ruahnak le duhthimnak zong Pathian nih a kan pek ve ko nan mah cu hmang loin biaknak lei i hruaitu cheukhat ruahnak bituk in a kalmi biachim kan ngaih tawn/kan zulh tawn/kan zumh tawn. Cucu atutan US thimnak ahhin a fiang ko. Pastor te cawnpiaknak cu zulh ding an si ko. An bia zong ngaihding an si ko. Upat ding an si fawn ko.\nAsinan politics le sipuazi kong le zeidang kong ahcun pastor cheukhat cu cawnnak sang zong an nei ko lai nan ruahnak bituk in a kalmi an um len ve tihi philh loding a si lai. Politics kong, sipuazi kong, le zeidang kong an theih lomi a tampi ve. Cucaah cun pastor te le vawlei lei hruaitu chimmi poh zulh i ngaihdih ding a si hlei lo.\nMah tein hlathlai i ruahnak kaupi le thuk piin a tthami le a ttha lomi cu i thlet ve ding kan si ko ka ti. Atu cu si loin ar rawl fahtu cu ar pawl nih a hnulei in an zulh bang kan hruaitu pastor le vawlei lei hruaitu chimmi poh kha tuaktannak um set loin kan zulh hna. Hruaitu nih hi ka hin ra u law sa le rawl eiding a um tiah a tinak lei poah ruitiah kan zulh hna i a um tthan lo e hika lei ahhin ra u law a ti tthan i ruitiah a tinak lei poah ah kan zulh hna. Buh le sa eiding a um a tinak ahkhan ei ding a um taktak maw, um taktak lo ti kha kanmah tein ttha tein hlat ding a siko. Cuve bantuk in US thimnak kong i mee pek ding kong zongah mah tein i hlat i kan duhmi le a tthami tiah kan ruahmi cu vote pek ding an siko. Kan pastor te le vawlei lei hruaitu chimmi poah ngai in pek ding a si hlei lo. Sipuazi kong le politics kongah cun kan hruaitu pawl nak in a thei deuhmi an tampi.\nUS Laimi nak in Laitlang Laimi hi politics lei ahcun an fim deuh i an ruahnak zong a kau deuh tikhawh a si. Annih cu anmah tein an i tuak i a ttha an timi cu vote an pek ko hna. US pastor le hruaitu cheukhat zong mipi hehtiah vote pek ding kongah forh kan hmang. Laitlang lei pastor cu an hmang lem lo tikhawh a si. Pastor te nih cun vote pek ding le pek lo ding kongah tampi a chim awk a si lo.\nAmah a duhnak lawng le a ttha a timi konglawng tlawmpal te chim seh law cucu a za ko. US pastor te cheukhat cu politics leiah ruahnak bituk in a kalmi an um i an theihmi zong a tlawmtuk tihi philh lo ding a si lai. Politics kong le sipuazi kongte hna ahcun biaknak lei hruaitu nak in a thei deuhmi an tampi ko lai. Pastor te nih politics kong ahcun kan thluak kan ttawl tuk hna hlah seh law a ttha lai ka ti. Credit: Van Tum\nDonald Trump:Nih Biden cung ah’Thil a tuah mi nih’Vawlei cung mipi khuaruahar tar cang hi.


CNF: NUG he Federal Army ser kan i zuam cuahmah lio asi - THE CHIN EXPRESS\nCNF: NUG he Federal Army ser kan i zuam cuahmah lio asi\nChin Miphun Ralkap (CNF) General Secretary Salai Thla Hei nih, “Rammi Lungrualnak Cozah (National Unity Government – NUG) he federal army dirh kan i zuam cuahmah,” tiah a chim.\n“NUG nih Ralkap/Runvennak Vuanci Zung zong a dirh cang. Federal Army ser ding hi kan saduhthah asi i tampi kan i tel khawhnak dingah kan i zuam cuahmah.\n“CRPH he kan i ceih tik zongah ‘nitlaklei paoh cu CNF nih ṭuanvo la uh’ ti an kan duh.\n“CNF nih hmunhma kan tlaih khawh lebang ahcun Kawl pawl hmanh kan sinah tampi tinṭan kai an duh. A thongthong in an duh.\n“Cucacun, atu lio caan hi cu a biapi tuk. Hlan lio kum 70 chung cu dothlennak kan tuah kan ti le tlangcung miphun umnak ramri lawngah kan i kap. Ramri cun i kap len hmanh usih law Naypyitaw hrawnghrang kan phanh khawh lo cun an zeihmanh poi lo.\n“Cucacun, tutan cu i kahnak um tikah ciammam deuh in i timh hau kan timi cu Kawl pawl zong rianrang tein tampi tinṭan pek an hau. Federal Army an ti lengmang tikah; Chin, Kachin, Karen, Shan, tbk army kan ngei dih cang. Kawl lawng nan ngei lo, a rannak in army ser zokzok uh kan ti hna le tu hi ser lo awk ṭhat ti lo caah an i tim thluahmah.\n“Tinṭan kainak hmun ah Kawl pawl thong tampi an phan cang. Atu hi minung zong an i khawm thluahmah rih. CRPH silole NUG nih a pom hna i tangka tampi an kawl thluahmah cun, hriamnam tampi an kawlpiak khawh ve hna ahcun kum 70 chung tlangcungmi lawng nih kan dohmi kha Kawl pawl zong an i tel ve cang lai. Kan dihlak kan i tel dih hau.\n“Kahnak a chuah tikah ramri lawng cun asi kho ti lo. Yangon, Mandalay, Naypyitaw ah zeitin dah kan luh khawh lai ti bantuk zong timhtuah a hau dih. Anmah zong cu lakhruak in tlik pah in an si tikah i timhtuahnak caan tlawmpal ngeih an hau.\n“Chin miphun caah cun atu hi caanṭha bik asi caah rianrang tein hriamnam kawl zok le minung kan i khawmh zokzok hau kan timi cu mah vialte hi a thlaam pi zohchih in kan dihlak cawlcanghnak caah kan i timhtuahmi si. Federal Army zong cu aa tel kho rih lomi nih i tel khawhnak dingin i zuam cuahmah asi.\n“Vice President zong Kachin asi, Prime Minister zong Karen asi. Tlangcung miphun hriamtlai phu pawl tampi kan i tel khawhnak hnga nanmah zong nih kan zuampiak uh kan ti hna.\n“Mah vialte a tlamtlin i kan ṭhawn tuk hmanh ah, ni 1 ni 2 ah a dih lai ti cu ruah lo a hau. A tlawmbik kum 1 kum 2 cu a rau ko lai.\n“Kawl ralkap pawl nih le atu an cawlcanghmi khi zoh ulaw lam dang an ngei ve ti lo. An i tuah sual laklawh, khuai aa sawh sualmi bantuk an si cang le ngol awk le an ṭha lo le an hriamnam vialte chuah hau ve cang. An thil ti khawhnak vialte chuah hau ve cang. An raltuknak vanlawng vialte chuah hau. An bomb vialte hman hau ko. Cu dirhmun ahcun kan phan.\n“Kannih nih le CDM zong thazaang kan pek, ralkap pawl kan doh laklawh fawn cang ṭung le Chin miphun kan dirhmun zong in thim ding lam dang kan ngei ve hlei ti lo.\n“Sinain, kan miphun himnak bik lam asi fawn dingmi le kan duhmi thlennak a chuah khawh fawnnak ding kha kap 2 in zoh chih kan hau. Cun caan sautuk hngah awk a ṭha fawn ti lo. Caan sau deuh kan hngah ahcun kan thazaang a zor chin lai ti zong phan asi.\n“Hngah tuk awk a ṭhat lo bantukin, timhtuahnak ngei loin cawl thluahmah awk zong a ṭha lo. Mah 2 hi zohṭi thiam ngai a hau, cutin cawlcangh thluahmah a hau,” ati.


khuachia khuavang cawmthiam (+Video) – Chintanbo\nJanuary 25, 2021 admin THEIHTLEI 0\nHnam (Sorceress)Witch )khuachia khuavang cawmthiam\nMah le lunput le ziaza cio i zohnak ding caah biatak cu theih a herh tiah ka ruat caah hi kong hi Bia el nak nan ngei lengmang caah kan rak tla piak hna thuk deuh in theihnak caah mah le ruatnak thalo fimnak petu a si lai tiah ka zumh caah kan rak hrom hna. Hnam ti mi hi bible nih cun ziaza thalo lungput thalo ,tuahserhnak thalo thluak le thinlung lih biachim le midang thalo nak ah lam hruai tehhna midang zawmtaih tehna horduhcawih le zertian tehna khi vialte khi bible nih Hnam a ti mi cu a si ko.cu vialte ziaza lungput thalo vialte cu minung poah poah nih ngeih viar a si ko. atang lei ah bible he adangdang in langhter mi a um.\nI. Hnam ti mi cu Latin holh in thlarau chia achangtu tinak a si.Hebrew in cun magician tinak a si.Greek nih cu drug le narcotics poison ti a si. Lamkaltu 13: 8 Sihmanhsehlaw annih cu camhthiam Elimas (cucu a Grik min a si) nih khan a rak al hna i uktu bawi kha Pathian cu zum hlah seh tiah kham aa zuam. Isaiah 57:3 Nannih misual mi, mifihnung hna, hika ah hin biaceih awkah ra tuah u. Nannih cu vacung in pa a duhmi hna le hlawhhlangnu hna nakin nan tha deuh hlei lo. Deutro 18:10-12)10 Nannih lakah ahohmanh pekchanhnak caah a fapa siseh, a fanu siseh a khaangmi nan um lai lo, litin thiam, bong zummi, mang ihthiam, eihthiam, 11 camhthiam, khuavang ngei, hnam ngei, thi tlawnthiam, ahohmanh nan um lai lo. 12 Zeicahtiah hi thil a tuahmi hna cu Bawipa caah fihnung an si i, hi fihnung tuahnak ruangah hin Bawipa nan Pathian nih nan hmai in a dawi dih hna lai. Exodus 7:11-12) 11 Cun Faro nih a mifim le camhthiam pawl kha a auh ve hna i annih zong nih cu bantuk cu an tuah khawh ve.12 An thiangthunh kha an hlonh ve hna i rul ah an i cang ve. Sihmanhsehlaw Aaron thiangthunh nih khan a dolh dih hna. 2Timo 3:1-9)Ni Hmanung Bik Hna 31 Ni hmanung bik kha an phak tikah harnak caan a si lai ti kha philh hlah. 2 Mi cu anmah zawn lawng aa ruatmi, a hak a kaumi, aa porhlawmi le lung a puammi an si lai; an nu le an pa kha an zawmhtaih hna lai i an nawl an ngai duh hna lai lo; lawmh a hngal lomi le biaknak zeihmanh i a rel lomi an si lai; 3 zaangfahnak an ngei lai lo, mi zawnruahnak an ngei lai lo, mi thangchiat duhmi an si lai, ruru hranghrang in khua a sami an si lai i tih a nungmi an si lai; thatnak kha an huat lai; 4 hawi rawi a hmangmi an si lai, duhpaoh khuasa an si lai i porhlawtnak in an khat lai; Pathian nakin nuamhnak kha an duh deuh lai; 5 kan biaknak phung hi a lenglei in an i tlaih lai, sihmanhsehlaw a chung i a ummi thawnnak taktak kha cu an duh lai lo, cu hna cu hrial i zuam hna. 6 Hi hna pawl a cheukhat cu mi inn chungah khan an va lut i nu derthawm pawl, an sual thilrit nih a rak nenhmi hna le an duhnak nih a kenkip i a rak vahpi lengmangmi hna kha an va lak khawh hna, 7 hi nu hna hi cawn le hngalh a duh zungzal ve tung, biatak a hngal kho bal tung lomi an si. 8 Jannes le Jambres nih Moses an rak doh bantuk khan hi mi hna hi biatak a dotu an si; annih cu an ruahnak tha tein rian a tuan ti lomi, zumhnak lei i zeihmanh a si ti lomi an si. 9 Sihmanhsehlaw an hlawhtlin chung cu tawite lawng a si ko lai. Moses a rak dotu hna Jannes le Jambres an hruh a langh zau bantuk khan, an hruhnak cu mi nih an hmuh zau ko lai.\nJeremiah 27:9-10) 9 Cucaah nan profet si hna seh, nan litin thiam si hna seh, nan mifim si hna seh, nan camhthiam si hna seh, nan eihthiam si hna seh, Babilon siangpahrang cu rian hlah u, tiin an in chi\nmtu hna cu an bia ngai hlah u. 10 An in chimhmi hna cu lih a si; cucaah nannih nih nan ngaih ahcun nan ram in a hlat ngaingaimi ram ah kalpi nan si lai i keimah nih kan thawl hna lai i nan thi lai. Mikah 3:5 Mizapi cu, a man a phalh khotu hna sinah, nan cungah daihnak a tlung lai, tiin bia a kamhtu hna le, a phalh kho lomi hna sinah, nan cungah ral a tlung lai, tiin a thihtu hna profet hna nih an hlen cang hna. Hi profet hna kongah Bawipa nih a chimmi bia cu hihi a si: Daniel 2:1-10)Nebukhadnezzar Mang 2:1 Nebukhadnezzar cu a bawi kum hnihnak ah khan mang pakhat a ngei i a lung a suk tuk caah aa hngilh kho lo.2 Khi tikah siangpahrang nih cun mitlehthiam hna le camhthiam hna le khuachia thawlthiam hna le eihthiam hna kha a kawh hna i ka mang cu a sullam ka chim u, tiah a ti hna. Annih nih an rat i siangpahrang hmaiah an dir tikah khan a thawh hna i, 3 “Mang pakhat ka manh i cu nih cun ka lungre a ka theih ngaingai. Cu mang a sullam cu hngalh ka duh,” tiah a ti hna.4 Khaldi mi hna nih cun Aramaik holh in an leh i,a“Siangpahrang cu saupi nung ko seh! Na manhmi cu kan chim law a sullam cu kan in chimh lai,” an ti.\n5 Siangpahrang nih cun a leh hna i, “Ka mang le a sullam kha nan ka chimh khawh lo ahcun nan liang vang in kan thleh dih hna lai i nan inn cu tlaih an si dih lai.6 Sihmanhsehlaw nannih nih ka mang cu a sullam he nan ka chimh khawh ahcun laksawng tampi le upatnak kha kan pek hna lai. Cucaah ka mang le a sullam cu ka chim tuah u,” tiah a ti hna.7 Cun annih nih, “Siangpahrang nih na mang cu kan chim law a sullam cu kan in chimh lai,” tiah an leh òhan.\n8 Siangpahrang nih cun aa thawh i, “Nan chimmi hi ka rak ruahning tein a si. Kaa tinhmi ka thanhmi kha a donghnak a si cang ti kha nan hngalh caah, caan rauhter deuh men kha nan i zuam ti kha ka hngalh.9 Mang cu nan ka chimh lo ahcun dantatnak cu nan dihlak in aa khat in pek nan si lai. Cuhleiah, a caan ningin a lung cu aa thleng te lai lo maw tiin keimah cu lih kha chimh awkah lungthin khat in nan um. Cucaah ka mang cu ka chim u, cu cun pei a sullam zong cu nan ka chimh khawh lai ti kha ka hngalh fam lai cu,” tiah a leh hna.10 Siangpahrang cu Khaldi mi hna nih cun an thawh i, “Siangpahrang nih hngalh na duhmi hi vawlei cung khuazeihmanh ah a chim khomi an um lai lo. Siangpahrang ahohmanh nih, a ngan bik le a thawng bik hna hmanh nih, hi bantuk ngelcel in mitlehthiam hna le khuachia thawlthiam hna le Khaldi mi hna kha an ti bal hna lo.\nBiathlam 9:20-21)20 Hi hremnak pathum nih a thah lomi, a taangmi minung hna nih khan, anmah nih an ser chommi thil kha an mertak hlei hna lo. Khuachia biak kha an ngol lo i sui le ngun le darle lung le thing in sermi siasal, khua zong a hmu kho lomi, a theih zong a thei kho lomi, a kal zong a kal kho lo mi biak kha an ngol hlei fawn lo. 21 Cun an lainawn le an pumsa camh le an pumsa sualnak le an fir zong kha an i ngaihchih hlei fawn lo. Biathlam 21:6-8)6 Cun aa thawh i, “Rian ka lim dih cang. Kei cu Alfa le Omega, hramthawknak le donghnak ka si. Tihal paoh nunnak tiput ti kha man loin ka dinter hna lai. 7 Teitu a simi paoh nih hihi ka sinin an hmuh lai: Keimah cu an Pathian ka si lai i annih cu ka fa an si lai. 8 Sihmanhsehlaw miralchia le mirawi hmang le fih awk lungthin a ngeimi le lainawngmi le horduhcuaimi le camh hmangmi le siasal biami le lihchimmi vialte hna an umnak ding cu, mei le kat in a alhmi tili, thih voi hnihnak kha a si,” a ti. 2. Bible nih hnam a ti mi cu tuahsernak thalo le ruahnak thalo zong kha a chim duh mi a si. 1chanrelnak 10:13 Cuticun zumhawktlak a si lo ruangah Saul cu a thi; Bawipa sinah zumh tlak a si lonak cu Bawipa nawlbia a zulh lonak kha le 1samuel 15:23 Zeitintiah ralchanh hman hi litin bantukin sual a si ve i, Lungkhon hi that lo le siasal biak he an i tluk.Nangmah nih Bawipa bia na al cang caah amah zong nih nangmah cu siangpahrang sinak khan an hlawt cang,”tiah a ti.\n2Thes 2:9 Mithalopa cu Satan thawnnak in a ra lai i khuaruahharnak a phunphun le hlennak hmelchunhnak a phunphun kha a tuah hna lai i Lamkaltu 8:9 Cuka ah cun Simon timi kha a um i amah cu Samaria mi hna, a camh thiamnak in sau nawn an khuaruah a hartertu kha a si. Mingan pakhat ka si aa ti iDaniel 2: 27 Daniel nih cun siangpahrang cu a leh i, “Siangpahrang nih hngalh a duhmi biathli cu mifim ahohmanh nih si hna seh, khuachia thawl thiam ahohmanh nih si hna seh, mang ihthiam ahohmanh nih si hna seh, na sinah an phuang kho lai lo. Deutro 18:11 camhthiam, khuavang ngei, hnam ngei, thi tlawnthiam, ahohmanh nan um lai lo. Exodus 22:18 “Hnam ngeimi nu kha nan nunter hna lai lo. Isaiah 8:19 Kuttial zoh thiammi hna le thitlawn thiam hna, a awn a aumi kha, hal hna u, tiah mi nih an in ti hna lai. An in thawh hna lai i, “A donghnak in ti ahcun, mi nih hin thlarau kha pei bia an hal awk hna a si i mithi kha pei a nungmi can ah an tlawn\nIsaiah 19: 3 Izipt mi an khuakhannak kha ka tuai lai i an lung thawnnak kha ka zorter lai. An siasal kha, kan bawm u, tiah an ti hna lai; khuavang kha zeitindah kan um lai tiah an hal hna lai i mithi thlarau kha ruahnak kan cheu u tiah an ti hna lai.\nLevitikas 19:31 “Khuavang le camhthiam kha fuhpanh hna hlah u; annih nih nannih kha thurter awkah va kawl hna hlah u: keimah hi Bawipa nan Pathian cu ka si. Levitikas 20:6 “Mi pakhatkhat nih khuavang le camhthiam kha a fuhpanh hna i hlawh a hlanhnawh hna ahcun, cu mi cu ka hmai ka chiathnawh lai i a mi hna lak in ka hlonh lai. 27 Pa siseh, nu siseh, khuavang ngei maw camhthiam maw a si ahcun thah a si lai; lung in cheh an si lai; an thisen cu anmah cungah a si lai.” Mikah 5:12 Nan eihthiam vialte kha ka hrawh dih hna lai i nan lakah camhthiam kha an um ti lai lo.\nGalati 5:19-21)19 Minung sining nih a tuah tawnmi cu a fiang ko: nu le pa sualnak tehna, a thurhnawmmi thil tehna, aa dawhcah lomi thil tehna, 20 siasal biak tehna le dawih le eih tehna hi an si. Pakhat le pakhat an i ral, an i do, an i nahchuah, an thin a hung anmah zawn cio lawng an ruat, an i then, 21 ziar an i ngeih, zu an ri, an au an khuang i cu bantuk thil a dang tampi kha an tuah lengmang hna. Hmasa ah ralrin bia ka rak in chimh cang hna bantuk khan atu ah kan chimh than hna: cu bantuk thil a tuahmi cu Pathian Pennak an hmu lai lo.\nEzekiel 13:6-9)6 Lih lawng kha an chim i ahmaan lomi langhnak lawng kha an hmu. ‘Mah hihi Bawipa bia hrimhrim a si,’ an ti, asinain Bawipa nih annih cu a fial hna lo, asinain an bia cu Bawipa nih a tlinter ko lai, tiah an ruah. Nan profet hna nih hin hlennak langhnak a si lo maw an hmuhmi hi? 7 Nan mangihnak hi lih a si ko lo maw? Bawipa bia hrimhrim a si, nan ti, sihmanhsehlaw cu bia a chimtu cu Kei ka si lo.\n8 “Cucaah hi tu hi Bawipa Pathian ka bia cu a si: ‘Nan bia cu ahmaan lomi bia a si caah le nan hmuhmi langhnak cu lih an si caah, nannih cu kan ral hna, tiah Bawipa Pathian nih a ti. 9 Langhnak an hmuhmi ahmaan lomi a simi hna le an mangihnak lih a simi profet hna kha ka kut ka hlerhnawh hna lai. Ka mi hna nih khua an khannak hmun ah khan hmun an ngei lai lo i Israel mi hna min relnak cazin chungah khan khumh an si lai lo i Israel ram zong an ke nih a lam lai lo.\n3. Hnam a um maw um lo?\nLawkih Phung Zulh Lo Ding\n9 “Bawipa nan Pathian nih an pekmi hna ram nan phak tikah, cuka miphun hna nih an tuahmi fihnung cu zulh ve awkah nan cawng lai lo. 10 Nannih lakah ahohmanh pekchanhnak caah a fapa siseh, a fanu siseh a khaangmi nan um lai lo, litin thiam, bong zummi, mang ihthiam, eihthiam, 11 camhthiam, khuavang ngei, hnam ngei, thi tlawnthiam, ahohmanh nan um lai lo. 12 Zeicahtiah hi thil a tuahmi hna cu Bawipa caah fihnung an si i, hi fihnung tuahnak ruangah hin Bawipa nan Pathian nih nan hmai in a dawi dih hna lai. 13 Bawipa nan Pathian hmaiah soi awk um lo nan si awk a si. 14 Zeitintiah nan pawnchuah laimi miphun hna nih hin khuavang le litin thiam kha an rak lun hna, sihmanhsehlaw nannih cu Bawipa nan Pathian nih cu bantuk tuah cu an sianh hna lo.\nMoses Bantuk Profet A Kamh\n5. Sorceress (hnam) Bible nih hnam kong a chim mi cu aathlen peng ziaza thalo khuavang cawmthiam hna in achim fawn ve. 2chanrel 33:6 Cun Hinnom fapa nelrawn ah khan a fapa hna cu raithawinak ah a khangh hna i khuavang kawh le litin le eih kha a lenh i thitlawnthiam le khuavang kha aa ruaih tawn hna. Bawipa mithmuh i thil thalo tampi kha a tuah i a thin kha a phawh. Galati 5:19-21)19 Minung sining nih a tuah tawnmi cu a fiang ko: nu le pa sualnak tehna, a thurhnawmmi thil tehna, aa dawhcah lomi thil tehna, 20 siasal biak tehna le dawih le eih tehna hi an si. Pakhat le pakhat an i ral, an i do, an i nahchuah, an thin a hung anmah zawn cio lawng an ruat, an i òhen, 21 ziar an i ngeih, zu an ri, an au an khuang i cu bantuk thil a dang tampi kha an tuah lengmang hna. Hmasa ah ralrin bia ka rak in chimh cang hna bantuk khan atu ah kan chimh òhan hna: cu bantuk thil a tuahmi cu Pathian Pennak an hmu lai lo. Exodus 7:11 Cun Faro nih a mifim le camhthiam pawl kha a auh ve hna i annih zong nih cu bantuk cu an tuah khawh ve.\nIsaiah 19:3 Izipt mi an khuakhannak kha ka tuai lai i an lung thawnnak kha ka zorter lai. An siasal kha, kan bawm u, tiah an ti hna lai; khuavang kha zeitindah kan um lai tiah an hal hna lai i mithi thlarau kha ruahnak kan cheu u tiah an ti hna lai. Jeremiah 27: 9 Cucaah nan profet si hna seh, nan litin thiam si hna seh, nan mifim si hna seh, nan camhthiam si hna seh, nan eihthiam si hna seh, Babilon siangpahrang cu rian hlah u, tiin an in chimtu hna cu an bia ngai hlah u. Daniel 2:2 Khi tikah siangpahrang nih cun mitlehthiam hna le camhthiam hna le khuachia thawlthiam hna le eihthiam hna kha a kawh hna i ka mang cu a sullam ka chim u, tiah a ti hna. Annih nih an rat i siangpahrang hmaiah an dir tikah khan a thawh hna i, Deutro 18:10-12)10 Nannih lakah ahohmanh pekchanhnak caah a fapa siseh, a fanu siseh a khaangmi nan um lai lo, litin thiam, bong zummi, mang ihthiam, eihthiam, 11 camhthiam, khuavang ngei, hnam ngei, thi tlawnthiam, ahohmanh nan um lai lo. 12 Zeicahtiah hi thil a tuahmi hna cu Bawipa caah fihnung an si i, hi fihnung tuahnak ruangah hin Bawipa nan Pathian nih nan hmai in a dawi dih hna lai.\nmalakhi 3:. 5 Zung nan chuah tikah kan chuahpi hna lai i eihthiammi hna le vacung pa duhmi hna le lih in chiat a sermi hna le man phalh in fialmi hna riantuantu hna le nuhmei le ngaktah cungah a ding loin thil a titu hna le khual kha lam thlangah a eng i keimah a ka tih lomi hna kha, anmah ralchanh in tehte ka si lai tiah ralkapbu Bawipa nih a ti. Biathlam 18:23 A chungah meiinn ceu a um ti lai lo; nupi thi tlangval le va ngeimi ngaknu conglawmhnak thawng zong a um ti lai lo. A chung i a rak ummi chawlet pawl cu vawlei cung ah a thawng bik an rak si i hlennak mitleh thiamnak in vawlei cung mi vialte kha an hlen dih hna,” a ti.\nBiathlam 22:15 Sihmanhsehlaw uico bantuk a simi hna le eih thiammi hna le horduhcuaimi hna le lainawngmi hna le siasal biami hna le bia in siseh, tuahnak in siseh lih a chimmi hna kha cu khuapi lengah cun an um lai. Biathlam 21: 8 Sihmanhsehlaw miralchia le mirawi hmang le fih awk lungthin a ngeimi le lainawngmi le horduhcuaimi le camh hmangmi le siasal biami le lihchimmi vialte hna an umnak ding cu, mei le kat in a alhmi tili, thih voi hnihnak kha a si,” a ti. Jeim 3: 15 Cu bantuk fimnak cu vancung in a rami a si lo; cu bantuk fimnak cu hi vawlei cung fimnak hi a si i thlarau aa tel lomi fimnak, khuachia fimnak tu a si.17Sihmanhsehlaw cunglei in a rami fimnak cu a hmasa bik ah a thiang i cun daite le nem tein a um i hawikom cungah a tha; midang zaangfahnak khan a khat i thil òha kha tampi a tlai; thleidannak zeihmanh a ngei lo i a zer zong a zer lo. 1John 4:4 Sihmanhsehlaw ka fale hna, nannih cu Pathian ta nan si i nal profet kha nan tei cang hna; zeicahtiah nan chung i a ummi Thlarau kha vawlei mi a simi hna chung i a ummi thlarau nakin a thawng deuh.\n6. (Witch )khuachia khuavang cawmthiam\nExodus 22:17-18 17 Sihmanhsehlaw ngaknu pa a hna a tlak lo ahcun ngaknu man kha a lemtu nih cun a liam thiamthiam lai.18 “Hnam ngeimi nu kha nan nunter hna lai lo.19 “Saram he nu le pa a simi cu thah an si lai. Mikah 5:12 Nan eihthiam vialte kha ka hrawh dih hna lai i nan lakah camhthiam kha an um ti lai lo. Deytro 18: 10 Nannih lakah ahohmanh pekchanhnak caah a fapa siseh, a fanu siseh a khaangmi nan um lai lo, litin thiam, bong zummi, mang ihthiam, eihthiam, 11 camhthiam, khuavang ngei, hnam ngei, thi tlawnthiam, ahohmanh nan um lai lo. 1samuel 15:23 Zeitintiah ralchanh hman hi litin bantukin sual a si ve i, Lungkhon hi that lo le siasal biak he an i tluk.Nangmah nih Bawipa biana al cang caah amah zong nih nangmah cu siangpahrang sinak khan an hlawt cang,”tiah a ti. Lamkaltu 19:19 Camh a rak hmang tawnmi hna nih khan an cauk kha hmunkhat ah an pumh hna i zapi hmaiah khan an khangh hna. Cauk man cu an tuak tikah tangka 50,000 tluk a si.\nGalati 5: 20 siasal biak tehna le dawih le eih tehna hi an si. Pakhat le pakhat an i ral, an i do, an i nahchuah, an thin a hung anmah zawn cio lawng an ruat, an i then, 1samuel 28:7 Cun Saul nih a sinum hna kha, “Thitlawnthiamnu pakhat in ka kawlpiak tuah u, a sinah ka va kal i amah cu ka va hal nakhnga,” tiah a ti hna. Cun a sinum hna nih cun, “Zohhmanh, Endor ah thitlawnthiam pakhat a um,” tiah an chimh.\nLevitical 20:27 Pa siseh, nu siseh, khuavang ngei maw camhthiam maw a si ahcun thah a si lai; lung in cheh an si lai; an thisen cu anmah cungah a si lai.” Levitikal 19:31 “Khuavang le camhthiam kha fuhpanh hna hlah u; annih nih nannih kha thurter awkah va kawl hna hlah u: keimah hi Bawipa nan Pathian cu ka si. Isaiah 57:3 Nannih misual mi, mifihnung hna, hika ah hin biaceih awkah ra tuah u. Nannih cu vacung in pa a duhmi hna le hlawhhlangnu hna nakin nan tha deuh hlei lo. Isaiah 8:19 Kuttial zoh thiammi hna le thitlawn thiam hna, a awn a aumi kha, hal hna u, tiah mi nih an in ti hna lai. An in thawh hna lai i, “A donghnak in ti ahcun, mi nih hin thlarau kha peibia an hal awk hna a si i mithi kha pei a nungmi can ah an tlawn awk hna a si cu,” an ti lai.\nNahum 3:4 Mah vialte hi hlawhhlangnu hlawhhlannak ruangah a si,aa dawh i eih a thiammi bawinu ruangah a si, Miphun hna le mi hna kha a hlawhhlannak le a eihthiamnak in a hlen dih hna.\n2siangpahrang 17:17 Cun annih nih an fapale le an fanule hna cu thawinak caah an khangh hna i litin mangih le eih kha an hman, Bawipa mithmuh i thil thalo tuah awkah khan an i zuar i a thin kha an phawh 2siangpahrang 9:22 Cun Joram nih Jehu kha a hmuh tikah, “Daihnak a si maw, Jehu?” tiah a ti. Anih nih, “Na nu Jezebel hlawhhlannak le eih hmannak liangluang hi an um rih chungah hin, zei daihnak cu dah a um kho lai?” tiah a ti. 2siangpahrang 23:24 Cu hleiah tlangbawi Hilkiah nih Bawipa inn chungah a hmuhmi cauk chung i aa òialmi phungbia hna kha a fehter nakhnga, Josiah nih khan litin thiam hna le hnamngei hna le milem tete hna le siasal hna le Judah ram chung le Jerusalem khua chung i fihnung a simi thil an hmuhmi vialte hna kha a hloh dih hna.\n1samuel 28: Saul le Endor Khua Thitlawnthiamnu 3 Samuel kha atu cu a thi cang i Israel mi vialte nih an òah i amah khua Ramah ah khan an vui. Cun Saul nih thitlawnthiam le hnamngei kha ram chungin a dawi dih hna.8 Cun Saul cu mui dang in aa thleng i hnipuan dang aa hruk i amah sin i a um mipa pahnih he an kal; cun nu sinah cun zan ah an ra. Cun anih nih, “Thi ka tlawnpiak law, nangmah sinah a min ka chim laimi paoh hun ka chuahpiak tuah,” tiah a ti.11 Cun nu nih cun, “Ahodah kan chuahpiak lai?” tiah a ti. Anih nih, “Samuel kha hun ka chuahpiak tuah,” tiah a ti.13 Siangpahrang nih amah cu, “tih hlah; zeidah na hmuh?” tiah a ti. Cun nu nih khan Saul cu, “Vawlei chungin pathian pakhat a chuah kha ka hmuh,” tiah a chimh.15 Cun Samuel nih Saul cu, “Zeicahdah na hun ka chuahternak hin hna na ka hnawh?” tiah a ti. Saul nih a leh i, “Harnak nganpi chungah ka um; zeitintiah Filistin mi nih an ka tuk i Pathian nih hnulei a ka chit cang i profet hna sinin siseh, mang in siseh a ka let ti lo; cucaah nangmah cu zeidah ka tuah awk a si kha a ka chimtu dingah kan kawh,” tiah a ti. Biathlam 9: 21 Cun an lainawn le an pumsa camh le an pumsa sualnak le an fir zong kha an i ngaihchih hlei fawn lo. Biathlam 21: 8 Sihmanhsehlaw miralchia le mirawi hmang le fih awk lungthin a ngeimi le lainawngmi le horduhcuaimi le camh hmangmi le siasal biami le lihchimmi vialte hna an umnak ding cu, mei le kat in a alhmi tili, thih voi hnihnak kha a si,” a ti. Biathlam 22:15 Sihmanhsehlaw uico bantuk a simi hna le eih thiammi hna le horduhcuaimi hna le lainawngmi hna le siasal biami hna le bia in siseh, tuahnak in siseh lih a chimmi hna kha cu khuapi lengah cun an um lai.Levitikas19: 26 “Zei sa hmanh a chung i a thi he nan ei lai lo. Kutòial zoh siseh, eih siseh, nan tuah lai lo. Isaiah 47:9 Asinain chikkhatte ah, ni khatte ah,hi thil hi an pahnih in na cungah an tlung lai.Camh cu zeizat hmanh na hmang ko lai nain na fale cu an thi thiamthiam ko lai i nuhmei cu na si thiamthiam ko lai.\nMicah 3:7 Hmutu pawl si hna seh, mang ih thiam si hna seh an dihlak in an ning a zak lai; Pathian sinin lehnak zeihmanh a um lo caah an dihlak in an kaa an i hup lai. Jeim 3:16 Nahchuahnak le mah zawn lawng ruahnak a umnak paoh ah i rem lonak le that lonak a phunphun kha a um zungzal. Genisis 12:6 Abram cu ram chungah cun aa chawk i Shekhem khua an hmunthiang, Moreh thing zarh an timi kha a va phan. (Cu lioah cun Kanaan mi kha cu ram chungah cun an um ko rih). Malachi 3:5 Zung nan chuah tikah kan chuahpi hna lai i eihthiammi hna le vacung pa duhmi hna le lih in chiat a sermi hna le man phalh in fialmi hna riantuantu hna le nuhmei le ngaktah cungah a ding loin thil a titu hna le khual kha lam thlangah a eng i keimah a ka tih lomi hna kha, anmah ralchanh in tehte ka si lai tiah ralkapbu Bawipa nih a ti. 7.Bible Ah Hnam Timi A Um Maw? Laimi hi kan thatnak le miphun sunglawi kan sinak tampi a um ve ko nain, miphun hme le miphun vanchia taktak kan si tiah ka ruahmi cu, “Hnam” kan zumhmi hi a si. Hi “Hnam” kan zumhmi hi, Lai miphun chan tamtuk hnu ah a kan piltertu le thanchonak dawntu thil nganbik pakhat kan ngeihmi a si. Ruah lengmang ah, hi “hnam zumhnak” nih Laimi hi sal ah a kan tanter. Lairam lawng ah siloin ramdang mifim ram-Europe, America, Australia le Canada tiang in a kan zulh i, sal ah a kan ser.\nKrihfa kan si kan ti nain, “Hnam zumhnak” in, Laimi Krihfa kan luat kho rih lo. Laimi kan Jesuh hi, a hme tuk. A cak lo tuk. A derthawm tuk. Zeicatiah kan zumhmi Jesuh Krih nih kan zumhnak le ruahnak a tleng kho lo. Hnam kong ah ka ruat tawn. Laimi Krihfa tampi kan Jesuh hi cu, “Bible nih a chimmi Jesuh taktak khi a phan lo. Laimi nih kan siter duhmi Jesuh tiang lawng a si” ti khi ka ruat tawn. Nang na zumhnak zeidah a lawh ve? Ka ruat lengmang. “Hnam” kan zumhmi nih hin, Lai miphun chung ah, thleidannak fak tuk in a chuahpi. Nisawhnak, thlanglamhnak, neknak, serhsatnak, nautatnak, zeirellonak, zohchuknak le minung sinak thahnak a chuahpi. Hihi mithiang aa timi hna nih “hnam ngei timi an hmuh ning hna a si.”\nCun “hnam ngei” tiah timi hna caah thinlung lei theipar chia taktak tam tuk a chuak. “Phuhrunnak, zeihmanh ka silo timi ruahnak ngeihnak, mi kan lo lo timi ruahnak ngeihnak, mi thinlung canh lo nak, ningzahnak, mithmai bitnak, mi zeirellomi ka si timi ruahnak ngeihnak, thachiatnak, lungthin dernak, mah le mah i zumhlonak le zeidang lungthin rawhnak tam tuk a chuahpi.” Ngaknu tlangval aaa duh ko mi zong, hi zumhnak ruangah nulepa nih khenkham an tong. Romeo le Julius tuanbia bantuk Laimi kan sining ah tampi aum cang. A pawi tuk. Laimi hi khua fak pi’n kan ruat maw timi ruah a herh. Mi pakhat khi “hnam ngei” tiah kan ti tik ah, “A sining kan thah” a si. Vawleicung ah hin “Lainawn” hi phun hnih a um. (1) Nunnak lak piak a si; (2) A nunnak lak tunglo in a sining thah zong hi “Lainawn” pakhat a si. Cu hna pahnih lakah, “Nunnak laknak nakin sining thah piak hi, a fak deuh.” Thih cu kan thi ko i kan thei ti lo. Kan nung ko tung nain sining thah cu, a fak tuk. Cucaah minung tampi nih, lai cu kan nawng lo nain, minung hawi sining cu tam tuk kan thah tawn hna. Cucaah Laimi hi “Midang sinak a that biktu miphuh pakhat kan si” tiah ka ruah. Cucu “mikip hnam ngei” tiah kan timi hna hi an si.\nNgaknu muisam dawhdawh le tlangval muisam dawhdawh zong an sining kan thahmi hna, an sining lai kan nawnmi hna an tam tuk cang. Cucaah Lairam ah nu zaza, pa zaza, ei-lo sa (els) bantuk in kan chiahmi hna an tlawm lo. An chungkhar sahlawh cingla vialte techin fapar chan tiang an sining kan thah hna. Cucu ruah ah Lai miphun hi miphun vanchia pakhat kan si tiah ka ruat.\nHnam kong hi, ka ngakchiat lio tein ka pawm lo. Ka zum fawn lo. Ka zumh lo caah ka tih fawn lo. Ka tih fawn lo caah, mi zei he paoh ka kawm kho. Ka eiding ti kho. “Hnam a ngei” an timi hna he, kan umti zongah ka zei hmanh a ti bal lo. Zeicatiah ka zumh lo caah ka caah “hnam” cu a um lo i, zeihmanh a si lo. “Zero” hmanh ah “Zero” nakin a niam deuh. Ka thih tiang zong in ka zum hlei lai lo.Ka caah hnam cu sullam a ngei hlei lai lo. Pastor ka si hnu, Krih dawtnak ka theih deuh hnu, Bible le Pathian biatak ka theih deuh hnu chinchin cun ka zum lo chin lengmang. Ka pawm lo chin lengmang.\nCucaah Muko Makazine le CACC Makazine ah “hnam kong” hi ka rak tial hna. Ka thinlung ah a chuak pengmi cu, a diklomi zumhnak “hnam zumhnak” doh hi a si. Zeicatiah “Lih zumhnak le biatak a si lomi doh cu Krihfa kan rian a si.” Pathian nih maw ka thinlung ah a chuahter hnga? Pathian nih a ka fialmi maw a si hnga ti cu ka thei lo. Asinain, “Hnam kong hi Laimi fiannak ding caah Pathian nih doh a ka fial a si hnga maw?” timi ka ruat theu tawn. Pathian nih cun ka hnakkhaw ah bia a ka chim lo nain ka thinlung ahcun a chim in ka ruah ve. Cucaah “Ka nun chung hnam kong hi ka doh lai” tiah ka tim.\nZeicatiah Lai miphun hi, “Hnam zumhnak sal” in kan luat lo ahcun, kan miphun chungah thleidannak, nihsawhnak le ningcanglo tinak (injustice) a um peng ding a si. Hnam kong fiang tein theih a duhmi nih cun, Laimi Zumhnak le Western Medicinetiah ca ka tialmi kha rel ahcun a fiang ngaingai lai. Cu ahcun a si taktakmi thil tamnawl ka tial. Missionary Dr. East hmanh kha, Hakha peng khua pakhat ahcun “hnam ngei” ah an ka ruah le eidin zong an ka zorh duh lo a ti. Cu tluk cu kan rak si i, cu thil nih kan ruahnak a rak niamnak a langhter ko. USA ah Laimi tam tuk kan phan cang. Khua kip ah kan um hna. Vawleicung ram fimbik ah kan um nain Lai zumhnak “Hnam zumhnak” cu kan i pempi chih. Kan pumpi cu USA ah a um nain USA nih khua an ruah ning le thil an hngalh ning cu kan i hrawm kho deuh rih lo. Cucaah khua tam nawn ahcun “hnam zumhnak” zong kan kaltak kho lo. Laimi tamnak khua cheukhat ah a tanglei thil si taktakmi tlawmte ka van tial:\n1. Laimi pakhat cu “Hnam nih a rak ka tuah; ka molh; ka paw a fak; ka thi deng” a ti. Sibawi te nih an zoh. A phunphun in ah hneksak dih hnu ah, “Hnam nih a ka tuah tiah a rak ruah hrawng a ngakchiat lio ah, na paw ah rungrul (infection) a rak um. Cu rungrul nih na ril a rak hmatter i, hnai a rak khuar. A dam cu a dam cang nain, hma-hnai cu na pawchung ah aa dil caah, cu nih atu i damlonak hi a chuahpimi a si; a hnai cu dawp i chuah a hau” tiah an ti. An chuah piak i a dam. 2. A dang pakhat cu fak ngai in a zaw. A mang a chia. “Hnam nih a ka tuah” tiah a ti. Biatak tein an chek an zoh tikah “Cancer na si” tiah an ti than. 3. A dang pakhat cu, “A ha a fak tuk. Rawl a ei kho ti lo. A ha nih le a tha mi a lo fawn. Cucaah thichia a si” tiah a puh. X-ray in an zoh i, “Na ha kuat aa tim. A chungah rungrul a um caah a fak. A fakmi pawng ummi ha dang zong hi, a chonh lai caah, a hlankan in phawi chih an hau” tiah a thami haa zong an phawi chih than. A dam hawi ko. 4. A dang pakhat cu, “Amang a chia. Tihphannak a ngei. A lau. A paw a fak. A kutke a sawm. A ther. A khua a sik. A paw a fak. Lungfim lo dengmang in a um.” Amah nih cun a mang a chiat tik ah, “thichia” a puh. Sizung ah an zoh i, a thi an chek tik ah, “Na thi ah potessium, Iron le calcium na bau tuk caah a si” tiah an ti. An thlawp i a dam than.\n5. Mi pakhat cu lungfim lo in a um. Bialo le bialo a chim. A mah nih cun “thichia le hnamrung” a puh. Doctors te nih a thi an chek; a phunphun in voi tam tuk an hniksak; bia tam tuk an hal. A donghnak a phi an chuahmi cu, “Hihi cu cultural disease (nunphung nih a chuahtermi damlonak) a si. USA cu an nunphung a rit tuk le nangmah bantuk in ramdang in a rak pemmi hna, mi tampi an damlonak pakhat ‘stress’ na si” tiah an ti. Lungthin daihnak si an pek i a dam diam. Nihin ni tiang rian a tuan peng ko. Hi a cunglei thil (5) hi Laimi tambik nih kan tonmi thil an si. Western Medicine fimnak in zoh ahcun, theih khawhmi deuh an rak si ko hna. Asinain Laimi cu fimnak le theihhngalh ah kan rak bau tuk caah, kan damlo paoh ah “thichia, hnam, khuachia, khuavang, inn-hmun suar le lo-hmun suar kan rak puh.” Cucaah “theihhngalh” (knowledge) tam deuh ngeih tik ahcun, “hnam zumhnak” lo te lai.\nMinung cu kan umnak khua-ram le nunphung hawih in kan thang. Khua kan ruat. Tahchunhnakah, kan fale cu USA ah an chuak. Lairam ah an thang ti lo i, “hnam” kong hrimhrim an thei lo. An theih lo ahcun zumh awk zong a um lo. An zumh lo ahcun zawt awk le molh awk zong a tha lo. An zawt le an molh ahcun “hnam” an puh fawn lai lo. Thil dangdang an puh ko lai. Ka fale thisen cu 100% Laimi an si nain, an thannak hmunhma, nunphung, fimnak, sining le theihhngalh (knowledge) aa dan caah, “hnam” kong chimh ahcun, “What?” ti hrawng lawng a dong ding khi a si. A pawm in an pawm kho lai lo. Chimh ahcun, “How” zeitindah a si khawh an ti men ko lai. Cucu kai lawmh ngaimi a si.\nKan fale cu Laimi taktak an si nain, Pathian nih nih ramdang ah a chuahter hna i, ramtha le nunphung tha ah an chuak. An khuaruahmi hi “logic” (zumh tlak si maw silo) timi le “scientific a si maw” (teihpan-ni in a dik maw?) timi lawng tein khua a ruat ding an si. Cucaah an nih cu “Hnam” zumhnak sal in an luat. An nih cu “Hnam zumhnak nih sal ah a tlai kho ti hna lai lo.”\nNunphung thlen hi a har tuk. Kum tamtuk zumhmi le nunpimi cu hrawh a fawi lo. Kan thisen ah a nun tuk caah a si. CACC Makazine ah siseh, Muko ah siseh “hnam” umlonak kong ka rak tialmi zong a pawmmi an um i, a pawm bak lomi an um ve. Ka “welcome” veve hna. Atu ka tialmi ca zong, micheu khat nih a pawm lo mi tampi an um ko lai. Kei ka dirhmun le zumhnak cu, ka tial ning taktak te hi a si. “Hnam” hi ka zum lo. Zei tiah “Biatak” a si lo caah a si. Ka zumh lo caah, “Hi hnam zumhnak hi, ka thih tiang doh ding ka tim.” Zeicatiah cucu Pathian nih ka thinlung ah a ka fianter ve mi a si tiah ka ruah caah a si.\nKa doh lai ka ti tik ah, a ruang a um. Hnam ka pawm lo nak a ruang cu, Bible ruangah a si. Zeidang ruangah a si lo. Ka farle le ka tunu zong a molhmi le bialo bialo chimmi an um ko. A paw fakmi, a ha fakmi le a phunphun an um ko. Zei ruang a si cu ka thei lo nain, “hnam” cu ka puh kho hrimhrim lo. Minung kan damlonak cu ruang tam tuk a um. A ruang chim cawk lo le theih khawhlomi tam tuk a um. Nitlaklei zeitluk doctor thiam le seh thilri tha zong nih a hngalh khawhlomi damlonak a um ve ko. Cucah molhnak zong a ruang tam tuk a um kho i, “Laimi nih hnam rumro kan puhmi cu, a taktak silo in kan zumhnak kan nunphung ruang tu ah a si deuh.” Cu kan zumhnak le nunphung cu “khuachia nih caan tha lak riangmang in, minung min in aa chim tikah, aa chimmi min paoh kha “hnam ngei” kan ti cang hna. Cuticun hnam aa thawknak a si. Zohchuknak, zei rellonak le nambehnak in aa thawk. Bible kan zoh tik ah, Lai bible ah “hnam ngeimi nu” (Exodus 22:18) 18 “Hnam ngeimi nu kha nan nunter hna lai lo.\ntimi khi Mirang ahcun “witch” (KJV) le “sorceress” (NIV, NLT, NASB) ah an leh. Cun “hnam-ngei” (Deuteronomy 18:11) tiah 11 A tu cu Bawipa hi pathian vialte hna lakah a ngan bik a si tiah ka hngalh; Izipt mi hna nih Israel mi cungah huatnak in rian an tuan tikah hi bantukin a tuah caah khan, a ngan bik a si cu ka hngalh,” a ti. hnam an lehmi khi, Mirang bible ahcun “witch (KJV)” asiloah “sorceress” tiah an leh (NIV, NLT, NASB) than. “Witch” le “sorceress” hi aa khatmi an sinung le an tuahmi aa khatmi an si ko. Cucaah hi hna kong hi kan fian deuhnak ding caah, an tuanbia le sining ruah le tuak a hau. Nichuah Laifang ram (Middle East) le Mesopotamia ram hrawnghrang i an biaknak, ni fatin te an nunning, an sining le nunphung ah zei dah an rak si timi zoh a herh.\nExodus 22:18 nak ahcun Hebrew biafang ahcun “nu” caah hmanmi biafang a si. Exodus 18:11 nak ahcun “pa” caah hman a si “sorcery” tiah Mirang ah an tial. Nu zong pa zong nih an rak hmanmi a si kho tinak a si. Nichuah Laifang ram le Mesopotamia hrawng ahcun hi fimnak hi, cawn le thiam khawhmi an rak si. Cucaah Lai bible ah “hnam” tiah a lehmi biafang “witch” “sorcerer” “sorceress” timi hna khi, Laimi nih hnam kan timi phun an si lo. Cu thil nih a langhtermi cu “Bible ah hin Laimi nih hnam kan timi phun a um lo” ti a fianter. Laimi bible lettu hna nih, “Exodus 22:18 nak le Deuteronomy 18:11” zawn i bible biafang kan lehmi, “hnam ngeimi nu” timi le “hnam ngei” timi hi thlen a herh. Zeicatiah “Laimi nih kan timi hnam phun an si lo caah a si.”\nRev. Adoniram Judson nih a lehmi Kawl bible ahcun, “sorceress” timi khi “sungmah (Ex. 22:18) tiah a leh. “Sorcery” (Deut 18:11) khi, “weit-za a tat” (Deut 18:11) tiah a leh. Kawl sining zoh tik ah, “Sung” timi a um. “Sung-mah” timi a um nain “Sung-hti” timi a um lo. Sung-mah timi biafang hna hi, Kawl nih “Nu hna neknak in an rak auhnak hna biafang in aa thawkmi a si.” Cun “weit-za a tat” cu cawn le thiam khawhmi a si tinak a si. Cun Kawl tuanbia zoh tikah, Minung fimnak sannak hmun-Yangon le Mandaly le khuapi dang- ah “sung” hi um in an ruat lo. Zaw-ne, Irrawaddy Nelrawn le a dang Kawl khuate pawl, fimnak thancho lonak hmun lawngah a um in an ruah. An fim deuh paoh ahcun a lomi thil a si. Kawl tuanbia zoh tikah, hnam zummi hi, “Ruahnak le tuaktannak ah, a thangcho lo mi lawngte an si” timi kan hmuh khawh.\nMinung hi bible leh zong a biapi. Cun Bible hi tlaih sual zong a pawi tuk. “Pathian bia asi” ti rumro in kan i tlaih le bible nih a ti ning paoh in kan tuah taktak lai ti ahcun, “thahnawn ding” kan tam tuk hnga. Bible an rak i tlaih ning a dik lo caah le minung an rak hruh tuk lehpek caah, “hnam” he pehtlai in vawleicung ah ngaihchia taktak a simi tuanbia hi Krihfa ram-Europe le America- bak ah a rak chuak.\nEurope zong ah an rak thancho hlan ahcun, “hnam tuah” cu an rak zumh ve i, “hnam ngeimi a si” timi ruangah patar, nuhmei le nu tam tuk an rak thah hna. Cucu “witch hunting” (hnam ramvaih) tiah an rak ti. Kum zabu 16nak in 18nak tiang a rak chuak i, abik in aa rungveng kho lomi lunghrinhmi nutar hi an rak thah khun hna. An tuak tikah minung zapite thahmi hi 400,000 in 600,000 kar an si lai ti a si. “Hruh le bible ningcang lo tlaih” hi a rak pawi taktak. Hi chan Krihfa hruaitu tampi hi, tu chan Iraq ram ISIS nak in an sual deuh.\nUSA zong ah, “Salem khua” ah nu tamlak te “hnam ngei” timi ruangah taza an rak cuai hna. February 1692-May 1693 karlak ah a si. Cucu Salem witch trials ti a si i, cauk le capar rel ding tampi a um. Minung 20 an rak thah hna. Nu 14 an i tel i nu pakhat cu hri in an thlai. A dang upa (3) le ngakchia (2) cu thawnginn ah an rak thi. Kum zabu 17 nak ah Massachusetts le Connecticut ah upa nu 12 an rak thah cang hna. Hi thil hi, hruh ruang le zumhnak hman lo ruang le Bible hman lo in tlaih ruangah a chuakmi a si. An fim tik le Pathian biatak an theih tik ahcun, an palh timi kha vawleicung pumpi theih in tuanbia nih a chim cang.\nHi bantuk in Krihfa an si ko nain, mithah lainawn tiang hna an rak ngamh i an rak tuahmi a ruang cu, Bible ah “witch/sorceress” cu nan nunter hna lai lo” timi ruang ah a rak si. Abik in Biakam Hlun Bible hi, minung nunphung, upadi le vawlei sining hawih in tialmi tampi a rak um i, chan tiluan hawih in zulh le hman awk tha ti lo mi zong an um ve cang. Judah mi zumh ning hawih in an tial caah, kan Laimi sining he aa tlaklomi zong an um ve.\nBible tuanbia ruah setmat ah, minung cu Adam le Eve cithlah viar kan si. Buanchukcho hi BC 4004 BC tiah an ti. A cheu nih an tuak setmat tikah 2348 BC ah a si an ti. Zeipoh va si ko seh. Minung dihlak hi buanchukcho hnu chuakmi kan si. Noah cithlah kan si hna. Pa pakhat, nu pakhat chung chuak kan si. Tiiram, khuacaan, eidin, umnak hmunhma aa dan caah kum tam tuk kan um tik ahcun, Mirang, Minak, samkir, sam ding, mi-eng ti’in a phunphun kan chuak.\nZeibantuk kan si zong ah Bible hi Pathian bia a si i, a dik si ahcun “Bible ah hnam a um lo.” Holh lettu kan Laimi sinak he aa naih bik in an leh bia tu a si. Unau chuakkhat chung in “Pakhat hnam ngeih i, a dang pakhat ngeih lo zong” cu “logic le scientific” phun in zoh tik ah a si kho lo. Cucaah “Hnam a zummi” paoh au, Pastor kan si zong ah, evangelist kan si zongah, zeibantuk Krihfa kan si zongah, Bible bia le Pathian bia a pawm lomi kan si timi kha kan i fian a herh. Zeicatiah Bible ah hnam a um lo caah, Pathian nih a sermi a si lo. Minung nih an ser chawmmi a si. Kan umter chawmmi a si.\nLaimi mifim cathiam, ramdang phanmi le abikin ram hruaitu le biaknak hruaitu hna nih Bible le Pathian bia hi thuk deuh in ruah le i tlaih i, Laimi kan zumhnak “hnam zumhnak” hi, doh le hloh a herh. Culoahcun kan miphun chung ah a diklo mi zumhnak nih, kan khuaram ah zomhtaihnak, thleidannak, nihsawh thlanglamhnak, serhsatnak le thangchiatnak a dong kho ding a si ti lo. Hnam Um Maw/Um Lo? Hnam timi hi a um lomi a si. A um na loin minung psycho chambaunak ruangah, an tlamtlinlo kha itheih loin, hmawcara phun in an ruahmi kha an mit nih a hmuh tiah an zumh i cucu an chim.\nHnam a um ko a titu pawl cu ṭha tein an rak kherhlai hna tikah, hnam tuah khawhnak power hi a rak um lo hrimhrim ti a si. Hlan ah cun, miṭhawng deuh nih mider deuh neek, bawi phun nih chia phun neek tbk in minung hawi pakhat le pakhat karah zomhtaih le nekneih an rak hmang. Santlailo nih leiba an cham khawh ti hna lo tikah, silole an thilri an hlanmi ṭhim, laa, chahpiat tbk tete hna an thlau sual i an pek ṭhan khawh ti hna lo tikah, cu bantuk in mi thil hlanmi a pe kho ṭhan lomi tehna kha “hnam ngei” tiah neeknak ah minchia an rak bunh hna .\nHnam um lo tiah a zumtu hna caah hnam tuah zeitik hmanh ah an tong kho lo. Hnam a ṭihmi, mithla a zum tukmi tbk pawl lawng nih hnam tuah, doih le aih tehna an rak tuar.Cutin hnam tuah le hnam tongh a zum lomi an um bantuk in kam khat lei ah hnam tuah, doih le aih, a zum tukmi le a ṭih tukmi pawl zong an rak um ve. Cu hna pawl nihcun, hnam cu zakhat ah zakhat bakin an zumh i a um hrimhrim ko tiah an pom.Cuti hnam tuah a um ko tiah a pomtu pawl cu tehte piah dingin an hal hna tikah, piah ding pakhat hmanh an ngei ve lo tiah an ti.\nHawidawt hna, Laimi nihhin kan biafang ah “hnam”, “hnamtongh”, “hnamtuah” tbk khi kan ngei. “Hnam” ka von ti tikah, Mirang nih “witch”, “witchcraft” an timi te khi von siseh law, “camhthiam”, “doihthiam”, “mit-hleh thiam” siloah “khuavang” rak timi phun kha cu ka von chim duhmi an si lo.Hawi dawt hna, Vawleicung miphun kip nih “hnam” ti hi an rak ngei cio ve. Judah biaknak, Islam biaknak le Khrihfa kan biaknak zong ah “hnam” kong hi telh cio an si.\nEurope pawl nih “hnam” an rak zumhning ah, a tam deuh hi cu “nu” deuh hi an si ti si. Laimi zong nih “nu” deuh hi hnamtuah hmang ti’n rak zumh a si ve rua ka ti. Laimi nih tuanbia ah kan ingeihmi ningah cun, “hnam a ngeimi nu pakhat kha pakhat pa nih a tthit ti si hnga; zan ah an pa aa hngilh kar ah an nu nih a lu aa thlongh i an pa cu a vahtaak. An pa nih an nu lu a hun dah, a um ti lo tikah, hnam ngeinu a si kha a hngalh; ngaidii fung tthiate pakhat aa laak i, an nu hngawng chung cun a rak phun ziar. An nupi nih deilei a hung kiar i, a lu aa bunh tthan tikah, ngaidii nih a doh caah a ngawng a cei…” ti khi a si.\nMah hi Laimi nih kan zumhning le Europe Puritans, America a rak peem hmasa pawl zumhning aa lo ngaingai. Annih zumh daan ah cun, “an nu nih a vun aa hawh dih i ihkhun tawlei ah a fim ziar, cun zan ahcun hnamngeinu cu a duhnak hmun ah va zuang. An pa nih an nu a hmuh lo, a vunhawng lawng ihkhun tawne ah a hmuh tikah, a vunhawng kha makphek in a rak thuhppiak; a nupi nih deilei i a vun aa hruk tthan tikah, a thak tuknak ah a celh lo…” ti khi an zumhning si ve.\nEurope ah cun “mah nu nihkhin a kan tuah ko!” “Hnam a ngeimi nu a si” tbk ruangah Khrihfa pawl nih hnam ngeimi hna (tiah an puhmi pawl kha) a thongthong in thih dantatnak an rak pek hna. US ah cun, Salem witch trials an rak timi khi minthang a rak si ve lai. American Mosiac ah an rak ttialning ahcun, minung kan zumhnak ruang ah “a sual lomi” dantatnak a rak si tiah a ti. “Hnam a ngei bak ko” timi le “a hnam nih a tuah bak ko” timi kong ah evidence taktak an rak hmu bal lo nain, minung nunnak tu cu a thongthong in “zumh hruhnak” ruangah an rak liam ti khawh a si ka ti.\nLaimi nih tah zei bantuk khi dah hnam ngei kan ti ve hna? Hnam nih a tuah an timi khi pakhathnih cu ka hmuh bal ve. An tuahmi pa/nu tlamtlin lo deuh in kei ka hmuhning a si. A tuahtu tiah an puh tawnmi khi an psycho si ko hnga lo maw ti a ka ruahter ngaingai. A cheukhat nih, “hnam cu an ciikor in a um, a tlau kho lo,” an ti rih. Milukut a hmu bal taktakmi Laimi chungah an um hnga maw? Pakhat pa/nu i a hnam nih a ka tuah bak taktak ko tiah evidence he a chim khomi an um hnga maw? Witchraft of Doctor Bible ah Hnam timi pa simon a um ,Hnam sibawi ti a si( lamkaltu 8:5-24) 2These 2:9-1 9 Miòhalopa cu Satan òhawnnak in a ra lai i khuaruahharnak a phunphun le hlennak hmelchunhnak a phunphun kha a tuah hna lai i 10 a rawk dingmi hna cungah cun hlennak a phunphun kha a hman lai. Cu hna cu an rawk lai, zeicahtiah khamhnak an hmuh nakhnga ding ca i biatak kha an rak cohlang duh lo. 11 Cucaah Pathian nih palhnak òhawnnak kha a thlahhnawh hna i ahmaan lomi thil kha an zumh. 12 A phichuak cu: biatak a zum lo i sualnak tuah a duhmi vialte kha sualphawt an si lai.\nMatthai 24:24 Zeicahtiah nal messiah le nal profet kha an chuak lai i Pathian mithim hna hmanh kha a si khawh ahcun hlen khawhnak ding caah hmelchunhnak le khuaruahhar nganngan an ser hna lai\nDeuteronomy 18:9-13 Lawkih Phung Zulh Lo Ding 9 “Bawipa nan Pathian nih an pekmi hna ram nan phak tikah, cuka miphun hna nih an tuahmi fihnung cu zulh ve awkah nan cawng lai lo. 10 Nannih lakah ahohmanh pekchanhnak caah a fapa siseh, a fanu siseh a khaangmi nan um lai lo, litin thiam, bong zummi, mang ihthiam, eihthiam, 11 camhthiam, khuavang ngei, hnam ngei, thi tlawnthiam, ahohmanh nan um lai lo. 12 Zeicahtiah hi thil a tuahmi hna cu Bawipa caah fihnung an si i, hi fihnung tuahnak ruangah hin Bawipa nan Pathian nih nan hmai in a dawi dih hna lai. 13 Bawipa nan Pathian hmaiah soi awk um lo nan si awk a si. 14 Zeitintiah nan pawnchuah laimi miphun hna nih hin khuavang le litin thiam kha an rak lun hna, sihmanhsehlaw nannih cu Bawipa nan Pathian nih cu bantuk tuah cu an sianh hna lo.\nLamkal tu 19:11-20 Efesa Khua Ah Paul A Phan Òhan 191 Apollo kha Korinth khua i a um lioah Paul cu kha peng chungah khan khual a tlawng i Efesa khua kha a phan. Khika ah zultu tlawmpal kha a va hmuh hna i 2 annih cu a thawh hna i, “Nan zumh ah khan Thiang Thlarau nan rak hmu maw?” tiah a hal hna. Annih nih, “Thiang Thlarau cu a um le um lo hmanh kan hngalh òung lo,” tiah an leh.\n3 “A si kun ahcun, zei bantuk tipilnak dah nan in kun?” tiah Paul nih cun a hal hna. Annih nih, “Johan tipilnak,” tiah an leh.\n4 Cun Paul nih cun a thawh hna i, “Johan tipilnak cu lungthlen hmelchunhnak caah a si, asinain Johan nih khan, ‘Ka hnu in a ra liomi hi nan zumh awk cu a si,’ tiah a ti zungzal hna i cu a hnu in a rami cu Jesuh hi a si,” tiah a ti hna. 5 Cucu an theih tikah annih cu Bawipa Jesuh min in tipilnak kha an ing. 6 Paul nih an cungah a kut a chuan i Thiang Thlarau kha an cungah a tlung; holh theih loin an holh i Pathian bia zong kha an chim. 7 Annih cu an dihlak in pa pahleihnih tluk an si.\n8 Paul cu pumhnak inn chungah khan a lut i thla thum chung mizapi kha ralòha ngaiin a chimh hna, annih kha heh tiah a al hna i Pathian Pennak kong i an lung a pem nakhnga aa zuam. 9 Sihmanhsehlaw annih lak i a cheukhat cu an lung a khong i an zum duh lo; Bawipa Lam kong kha zapi hmaiah a òhalo tiah an ti. Cucaah Paul nih khan a chuahtak hna i zultu pawl kha aa kalpi hna; ni fate in Tirannas biachimnak inn timi ah khan mi kha a cawnpiak hna. 10 Cuticun kum hnih chung a tuah i Asia ram chung i a ummi vialte nih, Judah mi si hna seh, Grik mi si hna seh, Bawipa bia kha an theih.\nSkeva Fapa Hna\n11 Pathian nih voi dang i a um tawn lomi khuaruahharnak kha Paul kut in a tuah. 12 A pavuah le a hngawngngerh hna hmanh kha mizaw sin i an hei kalpi hna tikah an zawtnak kha a dam i an chungin khuachia kha an chuak. 13 Judah mi a cheu khuachia òhawl i aa chawk lengmangmi hna nih khan cu khuachia òhawlnak ah cun Bawipa Jesuh min kha an hman ve. Khuachia cu an thawh hna i, “Paul nih a chimmi Jesuh min in chuak kaan ti,” an ti hna. 14 Cu bantukin a tuahtu cu, Judah mi Tlangbawi Ngan Skeva fapa pasarih an si.\n15 Sihmanhsehlaw khuachia nih cun a thawh hna i, “Jesuh cu ka hngalh i Paul zong cu ka hngalh, sihmanhsehlaw nannih cu ahodah nan si?” tiah a ti hna. 16 Khuachia a ngeimipa nih cun a òhuat ciammam hna i a tei hna i hmapu le an puan tlek dihlak in a inn cun an zaam. 17 Efesa khua i a ummi Judah mi le Grik mi vialte hna nih cu kong cu an theih i an thin a phang i Bawipa Jesuh min cu an upat chinchin. 18 A zummi lak i mi tampi kha an ra i zapi hmaiah an tuahmi vialte kha an phuan. 19 Camh a rak hmang tawnmi hna nih khan an cauk kha hmunkhat ah an pumh hna i zapi hmaiah khan an khangh hna. Cauk man cu an tuak tikah tangka 50,000 tluk a si. 20 Cuticun Bawipa bia cu a karh chin lengmang i a òhang i a òhawng chin lengmang.\nEfesa Khua Chungah Hnahnawhnak 21 Hi bantukin thil a um hnuah Paul nih Masidonia ram le Grik ram kha ka tlawng lai i Jerusalem ah ka lan colh te lai, tiah a ruah. “Cun cuka ka phak hnuah Rom zong hmuh hrimhrim kaa zuam lai,” tiah a ti. 22 Cucaah amah a bawmtu pahnih Timote le Erastas kha Masidonia leiah a thlah hna i amah tu cu Asia ram chungah khan caan tam deuh a run hmang.\n23 Hi caan lioah hin Bawipa Lam kong ah Efesa khua chungah hnahnawhnak a um. 24 Ngun sosertu pakhat, a min Demetrius a simi nih khan Artemis khuazingnu biakinn lem tete kha ngun in a ser hna i cu rian nih cun a rianòuantu pawl kha tampi miaknak a pek hna. 25 Cucaah annih cu hmunkhat ah a auh dih hna i, anmah rian bantuk an rian a si vemi zong kha a auh chih hna i, “Ka duale hna, nannih nih nan hngalh bantukin kan chaw hmuhnak cu hi rian hi a si. 26 Cun hipa Paul nih hin zeidah a tuah ti cu nanmahte nih nan i hmuh khawh i nan i theih khawh fawn ko. Aa thawh i, ‘Mi sermi pathian cu pathian an si lo,’ a ti i Efesa khua ah hin siseh, cun Asia ram chung zongah hin a dihlak dengmang in, mi tampi kha an lung a pemter hna. 27 Cucaah cun hi kan rian hi a min a chia cang lai tiah thinphan awk a si ko. Cu lawng hmanh cu si loin, a liannganmi khuazingnu Artemis, Asia ram chung le vawleicung dihlak ah mi kip nih an biakmi hi a lianhngannak hi a lo lai i a biakinn zong hi sullam ngei lo a si lai ti phan awk a si fawn,” tiah a ti hna.\n28 Aa pummi hna nih cun cu bia cu an theih tikah an thin a hung ciammam i an au i, “Efesa i a ummi Artemis cu a lianngan ko,” an ti. 29 Cuti i an i tuainak cu khuachung kha a khat dih. Mibu nih cun Paul sin i khual a tlawng vemi Masidonia mi pahnih, Gaius le Aristarkas kha an tlaih hna i bual ah khan an tlikpi hna. 30 Paul nih amah pum in mizapi hmai i va kal kha a duh, sihmanhsehlaw zumtu hna nih khan an thlauh. 31 Cun ram uktu bawi a cheukhat, a hawikom a simi hna zong nih khan, bual ah cun rak chuak hlah seh tiin bia an cah. 32 Cun an i pumhnak cu a ningpi in hnahnawk luri ngaiin a um: mi a cheu an aumi cu thil pakhat a si i a dang an rak aumi cu thil dang a si ve; a tam deuh nih cun zeicahdah kan i pumh ti hmanh kha an hngal lo. 33 Judah mi nih Alekzandar kha hmailei ah an hei chuahter caah khan, hi thil a chuahtertu hi Alekzandar cu a si rua tiah an ruah. Alekzandar nih cun mizapi cu, dai u, tiah a kut a hun zaoh hna i an hmaiah cun aa runvennak bia kha chim hram a hun thawk. 34 Sihmanhsehlaw Judah mi a si kha an hngalh tikah an dihlak cun an au bon khan suimilam pahnih chung an au i, “Efesa khua i a ummi Artemis cu a lianngan ko,” an ti.\n35 A donghnak ah khua cazi nih khan mizapi cu a daihter khawh hna. A thawh hna i, “Efesa khuami hna, Efesa khua hi a liannganmi Artemis biakinn a umnak le vancung in a rung tlami lung thiang a umnak a si ti kha ahodah a hngal lomi a um? 36 Ahohmanh nih, hihi a si lo tiah an ti kho lai lo. Cucaah cun nannih cu nan daih awk a si; ruat setsai loin zeihmanh nan tuah awk a si lo. 37 Hi mi hna nih hin biaknak inn thil kha zeihmanh an fir lo i kan khuazingnu kha zeihmanh a thang an chiat lo nain, hika ah hin nan chuahpi hna. 38 Demetrius le a rianòuantu hna nih taza an cuai duhmi an um ahcun biaceihnak zung chuah ni a um ko i biaceihtu zong an um fawn ko; cuka ah cun pakhat le pakhat taza i cuai khawh a si ko. 39 Cun cu nak biapi deuh kha nan duh a si ahcun khuami zapi pumhnak ah khiah awk a si fawn ko. 40 Nihin i hi thil a ummi ruangah hin kannih cu hnahnawhnak nan chuahter tiin mawhchiatnak pek kan fawite. Hi hnahnawhnak kongah hin i sonhtarh awk zeihmanh a um lo i hihi zeicahdah hi bantukin a si ti hi òha tein chim awk bia kan ngei fawn lo,” tiah a ti. 41 Cu bia a chim dih in pumhnak khan a òianter hna.\nNau Pawi Bu Bakin India Bollywood Actress Kareena Kapoor Nih A Tuah Mi Cu


Ralkap Minung (200) Hrawng Cu Meithal Puahpah Thluahmah in Hakha Lei ah An Rak Chawi Than Cang – Buanchukcho\nNizaan June 20 ah Chim ramkulh Falam khuachung i a um mi hna ralka minung 200 hrawng cu tuni June 21 ah Falam khuapi cu an chuak tak i Hakha khualei ah an kal tiah mit hmu tu nih cun a chim. Ralkap minung 200 hrawng cu motor 9 bakin Hakha leiah cun an kal hna i Rih lam kalnak Thlanrawn khuapawngah meithal cu an puah pah len i an meithal puah thawng cu mipi nih cun an theih.\nRalkap minung 200 hrawng cu June 20 ah Var hlei zawhin Falam khuachungah an kal i i June 20 zaan cu Falam ah an riak i June 21 zingah Hakha leiah an kal tiah theih a si. Ralkap minung 200 hrawng cu Kalay in an ra i Falam ah Falam cun Hakha leiah an kal than. Falam le kalay karlak i Tuiphei khua ah an rak riak hmasa.\nTuiphei khua hna ah cun Ar tibantuk an satil dang hna cu mehah an rak thah piak hna. An khuachung i sianginn hna cu an rawk piak dih ta hna i an rawl chumhnak ah Khuapi bel pawl hna cu pe ta loin an i kal pi tiah theih a si. Tutan ah hin Hakha leiah ralkap a bu buin an kal a voikhatnak lawng a si ti lo.\nKan hnu zarh zongah Kalay le Gangaw lei zongin ralkap tam ngai cu Hakha leiah cun an rak kal cang.zeidah a cang te lai timi cu theihkhawh a si rih lonain Hakha le Thantlang karah siseh Thantlang peng thluanchungah i donak a um pah cang caah hin i ralrin ngai hna cu kan herh taktak.


A dam lo lio ah Trump nih a cungah thil a tuah mi a chim mi nih US mipi khuaruahhar in a chia\nWhite House press secretary Kayleigh McEnany a ttuan lio mi, siizungah a um lio ah Trump nih phone in a chawn mi a chim mi nih US mipi a lauter bak ko. Trump kong hi cu kan thei tam poah le uar um chin lengmang ko\nMah Chinpage ah nifatin US thawngpang 4/5 ka ttial peng caah, US thawngpang 4/5 ni fatin rel na duh a cun Chinpage hi like/follow vun tuah law, zeitik caan poah na rel khawh peng lai tinak a si\nTu lio cu Republican pawl an bia chim mi le an lungput uar um tuk caah Republican pawl kong lawngte ka ttial caah le a caan lio a si ve caah mi tampi caah cun relnuam lo ngai mi thil zong a si khoh. Nan ka thei thiam lai\nWhite House press secretary Kayleigh McEnany bia chim mi uar um ngai mi le nu pawl nih an uar nga1 mi cu, “President Trump nih ,”America ram hi zeibantuk dirhmun ah a va dir zong ah, Trump nih a thawter tthan khawh peng lai’ tiin US ram caah Trump rian ttuan nih fakpi in a vun thangthat\nKum 2018 ah siizungah Breast Cancer ruangah sii zungah ka um lio a Ivanka Trump (Trump fanu) nih a vun ka chawn/Phone call. Ivanka Trump nih a ka chawn hnu tlawmpaal ah phone ara than i, President Trump a si diam ko.\nKa dam tha maw dam tha lo, zei ka alaw ti a vun ka hal/Check. US President Trump nih a vun ka chawn/call mi cu mak ka ti tuk. Free World/President hruaitu pa nih keimah bantuk minung zeihman a si lo mi kha zawngruahnak a ngei i a vun ka chawn.\nBreast Cancer nih fakpi in harnak a ka pek. Natein keimah bantuk minung zeihman a si lo mi, President Trump nih a vun ka call hnuah le ka cungah zawng ruahnak a ngei ti ka vun thei bak in ka vawlei hi a thleng dih.\nCu caah mah bantuk dirhmun zong hi a phan khawh mi ka si. Tu President kan ngei lio mi hi mah bantuk minung, mi cungah dawtnak/zawngruahnak a ngei mi a si.\nZeihman a si lo mi, keimah bantuk minung cungah dawtnak le zawngruahnak a ngei mi, America nih mah bantuk President hi ara ding mi kum 4 ah kan her than. A ra ding mi ah US mipi le ram caah thil tuah a tim mi hi zeibantuk a si lai ti hi kan lungput ah chia cio hna u si. Credit-RTK\nBe the first to comment on "A dam lo lio ah Trump nih a cungah thil a tuah mi a chim mi nih US mipi khuaruahhar in a chia"


Ka Rian Kaidin Ngamlo, Zei Ruangah Tiahcun Kai Khonmi Phaisa A Umlo, A Thatuk Hringhran Rak Rel Ve – Chin19.com\nRian kai din ngam loh, zeiruang ah tiahcun kai khonmi phaisa a um rih lo, katha a ba tiin ka chim ngam loh. Zeiruang ah ti ahcun ka tuahtuan cuahmahmi rian a dih rih lo ruang ah a si.\nKa tha a thu ngamlo, zeiruang ahdah tiahcun keimah nakin cungcuang a simi hmanh an I zuam cuahmah liopi a si. Kei cu kai thim dingmi lam hi a tampi a um. A sinain kaithiamcangmi lam cu zeitikhmanh ah ka kaltak ti loh.\nA ho zasi hna hmanh sehlaw ka konglam ka tlamtlin lonak an chim len hmanh ah a caan a phak tik ah cun chim hau loin an I fiang te ko lai. Lungchung ah ichiah a hau loh. A ho cung hmanh ah leiba ka ngeih lo kha a biapimi cu a si.\nLungthin daitein ai chia khomi ka sinak hnga kai zuam lai. Minung nunnak hi a kailei a um bantukin a tumchuklei zong a um ve. Mi kong va ceihlen kha a hau loh. Kan nun ah kan tonmi paoh hi kan caah fim chimtu an si I cucu kan tei paoh ah cun mi vantha kan si.\nVawlei cung ah zeibantuk rian paoh hi thabatlo,a harlo timi a um loh. A buai lomi chungkhar le pawngkam timi zonghi a um loh.\nKei nih kai thimmi lam cu Zuamnak, Ihneknak,Ipanh-hlaunak timi lam a si ko. A hohmanh hi ka hnah an chuak loh. Hi ka dirhmuntiang pha kho dingin zeitluk indah chuntilo, zan tiloin rian ka tuan timi hi keimah le keimah kai halt awn.\nA ho paoh nih zalonnak timi cu an duh dih cio lai. Rian tuan loin a ummi, inn chungtang ah thuin ei lawng a ruatmi hmanh khi va hal hna. An nih zong khi an mah le an harsatnak cu tampi a um ve lai.\nThilri,ngeihchiah, mah nih ngeihmi rian le kan takpum zeizong tehi man ngei tein ka hman lai. Cu ruang ah a ho hmanh hi ka nahchuah hna loh. Minung kan nunnak cu caan tawite lawng a si ko. Zei hmanh hi zuamcawh a hau loh. Keimah nih zei tluk indah thatnak ka tuah, pekchanhnak ka tuah cang timi hi mah tein I check ding a si.\nMi zakip hi an mah bantuk,kan mah bantuk, ai lomi lawng te. Cu ruang ah pakhat le pakhat lung sautein I daw hna u sih. U le nau bantuk in I chawnbiua hna u sih. Pakhat le pakhat mithmai panh tein I chawn hna u sih. Cu ti a si ah cun vawleipi hi a nuam ko lai.\nDavid Backham Nih Lionel Messi Le Christiano Ronaldo Cu A Mahnih A Dirhmi Club Ah Umter A Duh Hna